c: text/html

text:
Paragway
Paragway d tamurt tamecṭuḥt ay d-yezgan deg tlemmast n Temrikt n Wenẓul. Tajumma-nnes 406.752 km2 (yikilumitren imkuẓen). Zedɣen-tt 6.349.000 n yimezdaɣen (Iparagwayen).
Tarakalt[beddel]
Tamurt-a ur tesɛi ilel. Seg utaram (lɣerb) tḥudd-itt-id Bolivia, seg ugafa (nord) ed wegmuḍ (ccerq), tḥudd-itt-id Brizil. Seg wenẓul, tḥudd-itt-id Terjentint. Anezwi (climat) n tmurt-a d agrawi (humide) deg wegmuḍ yerna d akiwan deg utaram.
Tutlayin n Paragway[beddel]
Deg Paragway, medden ssawalen, s umata, taspenyulit ed teguaranit. Taneggarut-a d iles n Yihendiyen ineṣliyen n tmurt. Amur ameqran seg yimezdaɣen n Paraguay d Ikaṭuliken.
Amzeruy n Paraguay[beddel]
Deg 1537, Aspenyuli Juan de Salazar yessebded tamdint n Asuncion (tamaneɣt n tmurt). Sakkin, Paraguay teqqel d tahrest (colonie) taspenyulit arma ay d asmi tuwey azarug-nnes (indépendance) deg 1811.
Gar 1865 ed 1870, yenker wemgaru gar Paraguay akked tmura n Temsisit n Kraḍ (Triple Alliance - Brazil, Tarjentint ed Urugway). Deg wemgaru-nni, Paraguay tesṛuḥ aṭas n wakal ed yergazen. Maca tessaweḍ ad d-tḥelli tama n Chaco asmi ay tga amgaru akked Bolivia.

robotstxt: allowed

filter: keep


text:
Anden
Idurar n Anden d azrar aɣezfan n yedraren, yeccuṛ d iburkanen, yezga-d deg utaram (lɣerb) n Temrikt n Wenẓul, ɣezzif 8000 n yikilumtren seg Venezuela arma d tigzirt n Wakal n Tmes.
Adrar aɛlayan akk deg wezrar n Anden netta d taqacuct n Aconcagua (6.959 n imitren).
Imezdaɣen n yedraren n Anden ddren deg yegnan iɛlayanen ay d-yezgan gar yedraren-nni, ddren seg tfellaḥt yerna ssajjawen kra seg yifarisen-nsen (produits) am lqahwa, am wakken ay ddren, daɣen, seg tkessawt. Akal n yedraren n Anden yeccuṛ daɣen d ukfilen (métaux), yerna llan aṭas n yemɣizen deg tama-a (iɣir, uzzal ed upitrul).


text:
Brian De Palma
Brian Russell De Palma (ilul deg 11 Ctember, 1940 deg Newark, awanak n New Jersey), d imseḍru (réalisateur) yerna d amaru amarikani. Yeqdec deg ssinima ugar n 40 n yiseggasen yerna yettwassen mliḥ s yisura n tmenɣiwt ed ususpens.
Isura-nnes[beddel]
Gar yisura-nnes yella Carrie, Dressed to Kill, Scarface, The Untouchables akked Mission Impossible. Deg yiseggasen n 1970 ed 1980, De Palma yeqdec acḥal d tikkelt akked yisegbaren (acteurs) Jennifer Salt, Amy Irving, Nancy Allen (ay yellan d tameṭṭut-nnes gar 1979 ed 1983), Gary Sinise, John Lithgow, William Finley, Charles Durning ed Gerrit Graham. Yeqdec daɣen akked yemsuddes (compositeur) n uẓawan n yisura, Bernard Herrmann. De Palma yessaweḍ daɣen ad yerr aṭas n yisegbaren ttwassnen, gar-asen Robert De Niro, Jill Clayburgh ed John C. Reilly.


text:
Islam
Islam d ajjed iy deg ttamnen medden belli Yakuc (Rebbi) d yiwen, ur yesɛi mmi-s ur yesɛi tameṭṭot. Ɣur-s lemluk i t-ttɛawanen, yuzen imazanen (les messagers) ɣur medden akken ad ttamnen yis-es. Amazan (errasol) aneggaru deg Lislam d Muḥemmed.
Isem n medden i yettamnen s Lislam, inselmen. Inselmen ɣur-sen 5 n tamara (lefroḍ):
Deg Lislam, yella yiwen wedlis : Leqran, yella daɣen Lḥadit neɣ timucuha ɣef tudert n Muḥemmed. Inselmen ttamnen belli Injil d Turat ttubeddlen, wer qqimmen amek am ten yuzen Rebbi.
Tisuqilin n Leqran s tutlayt Tamaziɣt[beddel]


text:
Accueil > Kabylophonie > Tadiwennit n TANINNA
Tadiwennit n TANINNA
Interview de TANINNA
mardi 19 juin 2012, par - 3
Kabyles.net: Di tazwara am-inniɣ, azul fell-am
Taninna: Azul a belkacem. Tanemmirt ik i la3rad inek !
Kabyles.net: tanemmirt ula d kem imi tqebleḍ laɛraḍa inu, uqbel a nemeslay af ccna nebɣa a nẓer anta I d taninna?
Taninna: Taninna d yiwet n tacennayt nat yiraten, xas akken tlul deg fransa. ɣures ssin iḍebsiyen, wis tlata atan ur yettɛettil ara a d-yeffeɣ!
Kabyles.net: Imi kem tluleḍ i fṛansa , d acu kem-iwwin ad tecnuḍ s teqbaylit yerna tesxedmed tameddyazt di tezlatin-im ?
Taninna: Seg wass mi s cfiɣ i temẓi-w, lliɣ ḥemmleɣ taqbaylit. Maca lliɣ ḥemmleɣ tameddyazt seg mi lliɣ d tamectuḥt maḍi. Bdiɣ ttaruɣ s trumit qbel. Umbɛad mi wezneɣ akken ilaq taqbaylit d lehḍur is, bdiɣ ttaruɣ tameddyazt s teqbaylit.
Kabyles.net: taninna txeddem isefra uqbel aẓawan naɣ d aẓawan I d amezwaru imiren ad tnadiḍ isefra ?
Taninna: D tikwal a gma. Llan isefra a d yasen weḥḥed-sen. A ten jemɛeɣ xas d issegwassen daxel tektabt inu. Mi d- yewweḍ lebɣi a ten-cnuɣ, a sen-xedmeɣ aẓawan. Llant diɣen tikkal anda ara d tas teddukel tikti uẓawan d usefru s ilaqqen, dina a ten rejistriɣ direct i wakken ur yi ttruḥun ara. Xas akkeni, llant tikta iyi ttruhun. Ur cfiɣ ara anwa akken umeddyaz afṛansis i s-yennan, isefra-iw ak yelhan d widen ur uriɣ ara...
Kabyles.net: D tidett akka i yella lḥal, m’ara nsel i tezlatin-im nettwali am akken tella lḥaja daxel nset , dayen tettidireḍ naɣ dayen tettwaliḍ ɣar wiyaḍ ? Acku m’ara nwali laɛmer-agi tesɛiḍ, tesuffɣeḍ-d iẓuran n wul-im s imeslayen icebḥen.
Taninna: Anaẓur anda yela, ittawi-d aẓar i wxeddim-is deg wayen ttwalint wallen-is d wayen iḥuss wul-is. Sin akkin, izmar ad iḥass ula di tedyant i s-yedran i win ur yesin. Ittussema mačči kkan dayen ɛeceɣ faydeg ara ssefruɣ... acku lukan dayen kkan i jerbeɣ ar aruɣ, dina kkan ara ddawareɣ, deg wayen ttɛiciɣ... nezmer ad ninni diɣen, lemmer ayen akw itɣenni umeddyaz iɛac-it, tili iɛac 100 n ssna i tudert-is!
Kabyles.net: ihi tebɣiḍ ad tinniḍ tudert unaẓur tezga temuɣben ,daccu I yesssawḍen Taninna ad textiṛ le style moderne ɣaf iyaḍ ?
Taninna: D ssaḥ qqaren di tmetti, anaẓur yezga yemuɣben, nekk tikwal mačči akka i twaliɣ tamsalt, tettwanefk-iyi taɣawsa ghlayen acku asnulfu agi zemreɣ a d-snulfuɣ, yetterra-d rruḥ i wmuḍin, xas d awal kkan. Akken a muɣebneɣ cituḥ, dqiq- ni deg ar aruɣ asefru ni, yekfa lxiq, tettuɣal-iyi-d tarwiḥt.
Ma d le style agi n moderne, ur zemreɣ ara a k inniɣ acugher yemmal wul iw akka... seg mi liɣ d tamectuḥt hemmleɣ tameddyazt n ccnawi. Donc ittmal wul iw ar tezlit n tayri, d tin s usefru lqayen acku d tin n tmuɣli af ddunit.
Kabyles.net: dayen issefraḥen m’ara-nwali mazal wid ibɣan ad ɛetben af ayla-nsen acku ayen d-ittasen s laɛtab ɣlay. A d-nuɣal ɣer ṣṣut-im iban-d am akken immal cituḥ ɣar tawes nat amruc.
Taninna: Tanemmirt ik a k-iɛuzz yilu! Ihh, d tidett, nnan-iyi annect agi, maca nnan-iyi diɣen ttakeɣ acbiɣ deg ṣṣut iw ar malika domrane, d djouhra n terbaɛt n djurdjura. Dayen iyi ssefraḥen atas acku d timeqqranin di ccna aqbayli, u ḥemmleɣ a sent-ssleɣ, am akken ḥemmleɣ diɣen aṭas zohra, a s yaɛfu yilu!
Kabyles.net: dayen ara m-ifkken afud s waṭas. Taninna d acu I d iswi-inem di ccna?
Taninna : Iswi inu? Ad tughal ccna s teqbaylit ar wemkan is n zik:):) A d-ninni d asfelti !
Kabyles.net: mi d-tuddreḍ ccna n zik , tettwaliḍ am akken ccna teqbaylit yaɛraq yixf-is neɣ d wid isemḥassen iwumi yaɛreq laṣel!
Taninna: Mazal iyi meẓẓiyeɣ i wakken a kin-inniɣ tidett yelan, maca a kin inniɣ ayen waleɣ. Aṭas n tutlayin i d-yernan ar teqbaylit-neɣ tineggura agi. Ur keččemeɣ ara deg tsertit, neɣ deg mezruy bac a kid-inniɣ yelha neɣ ur yelha ara, maca akken waleɣ nekk, taqbaylit teḥwaj yal wa deg neɣ. Xas nessen tutlayin niḍen, ilaq ur nettaǧǧa ara taqbaylit acku d nettat i d agerruj n wegdud neɣ , macci d tin niden!
Kabyles.net: D awal ilhan , I kem d acu tettwaliḍ di ccna amaynut d-ikeccmen di tezlitt taqvaylit am akka d-tenniḍ tutlayin tibeṛṛaniyin weltent di tezlitt taqvaylit ?
Taninna: Nekk ɣuri, ur ilaq ara a nexleḍ tutlayin daxel yiwen usefru. La tettwaliḍ deg ẓawan beddat tzemreḍ ad tellid tiwwura ar tmura tibeṛṛaniyin, i wakken ad tsedduḍ ayen tḥemmled deg-sent ar uzawan inek. Ma d tameddyazt ur ilaq ara ad txelded awalen n ssnat negh tlata tutlayin deg yiwen n wawal di ccna. Yewɛaṛ wayen bɣiɣ a tid-inniɣ a tid-sfehmeɣ akken ilaq. Nekk ɣur-i tutlayt-neɣ ur teḥwaǧ tin niḍen I wakken ad tseggem tmeddyazt-is. Teẓriḍ ar la berra d azal i s-yettenqasen i tutlayt ni. Wali kkan achḥal ixdem axessar le rai zik ni. Ma d tura dayen...
Kabyles.net: D tidett. A wi yufan lukan ayla-naɣ a s-d-sslen lbeṛṛani i wakken ad ggren tamawt ɣer yidles-naɣ. A d-nuɣal ɣer le cd inem amaynut acḥal n tezlatin deg-s, melmi ar a d-iffeɣ ?
Taninna: Ad ilint 10 n tezlatin tijdidin deg-s akw 2 n zayed, umu a ffkeɣ udem niḍen! Ma selkeɣ-t deg wakud iwenɛen, mayela ufiɣ l’éditeur, menneɣ a tid-suffɣeɣ di tagara n 2011!
Kabyles.net: ssaramareɣ ad iddu akken iwetaɛ nebla ccek s tmeddyazt iccebḥen. Hedr-aɣ-id af le clip inem ajdid !
Taninna: Ay idir I d tizlit tamenzut d-ssufɣeɣ, seg wdebṣi agi ajdid ara d-yeffɣen.
Kabyles.net: Ay Idir ?
Taninna: Ihh, ẓriɣ a yi-d-testeqsiḍ ! Iswi-inu s tezlit-agi, ad xedmeɣ tazwara aẓawan a d-yerren imeẓẓyanen-agi neɣ d-ittlalen deg tmura tiberranyin ar tezlit taqbaylit. Nxedm-as yiwen uẓawan i ḥemmlen aṭas (rnb). Deg-s diɣen, uddreɣ-d isem n wergaz. Nekk akken iyi tefka tmusni-w, ulac ak tin yecnan isem n wergaz di tezlit n tayri. Ma xelṭeɣ inni-iyi-d. Tela malika domrane I d-yuddren le maréchal Beauprêtre daxel n tezlitt-is Bubriṭ ! Taggara, isem n Yidir ayen i textareɣ ? Acku Idir d isem aqbayli aqdim isɛan azal meqqren s unamek-is! Akken i menneɣ ad tidir teqbaylit-iw !
Kabyles.net: Tanemmirt aṭas a Taninna. In-aɣ-id llant tmeɣriwin d-theggaḍ uqbel tuffɣa uḍebsi agi ?
Taninna: Llant kra n tekta maca tezriḍ ur ishil ara ma teddreḍ deg tmurt taberranit. Di talwit a d-naf ttawil amek ara nsefreḥ wid ɣ-ittrajun ama deg tmurt-iw ama deg fransa!
Kabyles.net: Dayen i nesarram daɣen ad tili tagnitt iwaken wid illan di tmurt ad issinen anta i d Taninna.
Taninna: I lehna ad tezzi tegnitt a ɣ-isferḥen kunwi d nekkini.
Kabyles.net: tanemmirt ula d kemm , awal n taggara.
Taninna: Awal n tagara i wass-a, a kin inniɣ tanemmirt i yesteqsiyen- ik igerzen atas. Menneɣ dayen a sen-iɛjben i watmaten neɣ d tesmatin neɣ iqbayliyen. Ar tikkelt niden, awal yidek d tamemt!
Kabyles.net: tanemmirt I kem d-iqqimen yidneɣ sarmeɣ mačči d tikkelt taneggarut, uqbel a neɣleq tadiwennit-agi , d acu ara tinniḍ I tarbaɛt n jsk d wid t-iḥemmlen?
Taninna: Jsk d iseɣ n wegdud aqbayli. Ilaq iyi ad s3uɣ amayut-ines ula d nekk:)
Interview réalisée par Belkacem Sikadir,
Pour Kabyles.net
Taninna di Facebook:
http://www.facebook.com/?ref=logo#!/pages/Taninna/168455306528768


text:
Amedeo Avogadro
Amedeo Avogadro d amussnagamaw, amussakura aṭelyani, I d-yefkan turda ttwassnen s yisem alugen n Avogadro.
Ilul di Turin, di tazwara yeɣra akken ad d-yeffeɣ d abuga?u. Maca netta ittwet (Yettwalleh) ɣef tussnakt d tussagama.
Seg usseggwas n 1820, yuɣ amḍiq d aselmad n tussnagama di tesdawit n Turin. Iqdec ɣef trisiti d tferkiwin n uḥluli, ittwassen ɣef leqdic-is I d-yewwi daɣen ɣef lgaz.
Deg usseggwas 1911, Avogadro ifka-d alugen-a: sin wabelɣen n lgaz, yemsawan s tezɣelt d tuẓẓma), ɣur-sen yiwen wazal n molécules. Ilmend-is ifkan isem amḍan n Avogadro N = 6,023 . 1023, d amḍan n "les molécules" yellan deg tmulett (mole).


text:
Dzayer
Dzayer (izwel unṣib: Tagduda Tamagdayt Taɣerfant Tadzayrit). Tezga-d tamurt n Dzayer g Tafriqt ugafa, nettat d tamurt i meqqren g tajumma ines g yal amenẓaw n tafriqt (deg asmi tevḍa tamurt n Sudan ɣaf sin), zgan-d g tilisa ines s ugafa ilel agrakal, s ugafamalu Tunes, s umalu Libya, s unzulamalu Nijir, s unzulataram Mali akk d Muritanya, ma s tama utaram tella tamurt n Merruk.
Tamurt n Dzayer d ameslad n tadukli n iɣlanen seg wass ass mi tewwi-d azarug-ines sɣur Fransa, tadukli n timura n tafriqt, d tamdunt taɛrabt, d tadukli n umezɣan aɛrab.
G tmendawt n Dzayer nnan-d belli tamurt n Dzayer d tamurt tineslemt, taɛrabt d tamaziɣt, d annect a i bennun tinekkit (l’identité) n wegdud adzayri.
Agbur
Aẓar n isem "Dzayer"[beddel]
Isem n tmurt n Dzayer yeffɣ-ed seg isem n tamanaɣt ines axaṭer taslekt n tmurt n Dzayer tebda-d g s tamdint n Dzayer, isem s trumit « Algérie » yuɣal-ed amenṣab g 14 tuber 1839 sɣur Antoine Virgile Schneider aneɣlaf n imenɣi, yenna-d amezray Eugène Guernier : « labud ad yesɛu tayra anegrez tammawt iwacu Fransa tefka isem i tessufeɣ g taɛrabt… yerna yezmer a nesteqsi iman nneɣ iwacu irgazen isertiyen irumiyen ur fkin ara issem n Tanumedt, neɣ tamurt n Leqbayel, neɣ Tamuritanit. maca Fransa tessen mliḥ izri ines.».
Isem n Alger (Aljé) issem aɛewwaj arumi n issem "Alguère" s takatalant, angaru aki yeffɣ-ed g teɛrabt "ğazayer", Jazayer issem i s-yefka Buluɣin mmis n Ziri win i d-ixelqen tadinastit tazirit ass-nni mmi yesekka tamdint n Dzayer g useggas n 960 f agaluz n tamdint taqdimt i yesɛan isem s trumant Icosium, yefka-yas issem n Dzayer at Mezɣenna, caḍen izegzziyen i fkan i lmeɛna n issem aki i yetwafken sɣur Buluɣin Mmis n Uziri. Azzegzi amezwaru yenna-d belli issem n Dzayer yetwakkes g tigzirin i yellan zdat asagen n tamdint n Dzayer s teɛrabt (al-Jaza’ir) الجزائر, s teqbaylit, tigzirin n at mezɣenna, Neɣ awal n “tagzirt” yezmer (akken i ɣilen arakalen inselmen n tallit talemmast) ad yini igger i yellan ger illel d Seḥra igger i yezmer a tilli gyes tameddurt, “tagzirt n tmeddurt”. Azzegzi angaru yenna-d belli issem ad yillin fkan-t feljal tajmilt n baba-s n Buluɣin, Aziri mmis n Menad , ihi, issem n Dzayer ad yilli yusa-d g D’ziri, s tmaziɣt, Tiziri(lmaɛna ines tafat n wayur/waggur), Mezɣenna yezmer daɣen ad tili talɣa tetwaɛerreb n Imezɣen ayen aɣ-d-yefk : “Tiziri n at Imezɣan”. Imuzdaɣ n Dzayer tamanaɣt qqaren adziri/tadzirit (dziri/dziriya) fakken ad ssiwlen i imuzdaɣ n tamanaɣt.
Amezruy[beddel]
Tislamit n Dzayer[beddel]
Ass mi teYli Rum, yrnan s-deffiris iwendalen, llan Ibizanten imidusen dacu yeğa i wakken ad ilin aṭas n tigeldiwin timaziYin timecṭaḥ g Arris daYen, kra degsent ugin y mir-id ussan inselmen ger 665 d 708, g useggas n 665, iɛraben ẓedmen i tikkelt tamenzut f Tafrikt u gafa armi (tamezɣa) g useggas n 683 yeṭṭef Sidi Ɛuqba aḥelli. Cciln azbu n tageldunt Dihya, g aseggas n 708 uɣalen imaziɣen timdefirt maca ɣelbenten iɛraben, ihi ṭfen tamurt imaziɣen, yǧan ajjed nsen d tutlayt nsen igejdan.
Acu-t usxarbubec agi, nutni (At udabu) uran amezruy nneɣ s "la gomme" kunwi aɣ tesxarbubucem(t) da-gi, arut amezruy n tidet a yarrac nneɣ !
Taslekt tafransit[beddel]
Tufad Fransa imerwasen n Bakri d Bucnaq d sebba f aken ad tekcem ar Dzayer s usagen n Sidi Freǧ g useggas n 1830
Tagrawla n nuwember[beddel]
Ass n 31 tuber 1954 llan iserdasen idzayriyen sewjaden (ttheggin) i imenɣi, ggunin (arjan) ass n tatusant n irumiyen imi llan marra deg yiḍ netmaɣra, ttun iman-nsen, maca g idurar iserdasen wten (ssufɣen) tarṣaṣt tamenzut f 00:00, akka i tebda ( tekkmassa) tegrawla n ugdud i yellan ddau uḍar n temharsa (colonisation) n Fransa.
Tewwwi-d azarug -ines ass n 5 yulyu aseggas n 1962, tkecm-itt Fransa di yulyu n 1830 ass mi tella s ddaw n tecḍat n Turk taɛutumanit. Am wakken i s-yenna Ccix Muḥand u Lḥusin:
- Ikecm-ed Urumi di ṣṣif
Ad iffeɣ s ssif
Di ṣṣif
Qbel lexrif...
Tedda ledzayer abrid yeččur s yisennanen tebda amezruy -ines g wass mi tegred tagrawla n umenzu n wember 1954 deg wedrar n Wawras, ymagred ass n tatusant lɛid (adriz) n irumiyen. refden-tt irgazen d tlawin am Ɛebban Remḍan, Ḥusin At Ḥmed, kolonel Uɛemran, Mesṭafa U Bulɛid, Muḥemmed Buḍyaf, Ḥasiba Ben Buɛli, Ferḥat Ɛebbas, Xiḍer, cadhen ismawen-nsen d ayen i d-fkan i ledzayer.
Tarakalt[beddel]
Tamurt n Dzayer d tamurt tamenzut i meqqren akk ɣef timura n tigrakalin s tajumma ines, d tamurt tis snat i meqqren g timura n umenẓaw n Tafriqt, tesɛa tamurt n Dzayer g tama n wenẓul amur amoqran nu nezruf ismis Sehra. deg ugafa, aṭlas atelli
Tarakalt tadeblant[beddel]
Twabḍa tamurt n Dzayer i 48 igezda, yal agezdu iggenses aferdis adeblan GGG agraw aɣerfan n ugezdu yetf-itt lwali atisers aselway n tagdudt, yal agezdu yebḍa ɣef asunen, yal asun yebḍa ɣef tiɣiwanin agraw aɣerfan aɣiwani, taɣiwant atefren imanis aselway ines (amɣiwan) Tikelt taneggarut g y tetwabḍa gyes tamurt n Dzayer studebla tella deg useggas n 1985
Tamendawt n Lzzayer fernen-tt idzairiyen g useggas 1963 tebḍa f 48 tigezdeyin:


text:
Mark Zuckerberg
Mark Elliot Zuckerberg ilul ass n 14 mayu deg Dobbs Ferry (tamnaḍt n Westcher I d-yezgan deg New York), seg yiwet n twacult tuwdayt tamarikanit, imawlan-is i sin yid-sen d imejjayen, gma-s mazal-it deg tseddawit n Harvard. D asenselkam (informaticien), yerna d aɣella n tkebbanit (chef d’entreprise), d netta daɣen i yeṭṭfen amkan ameqqran deg usmel n Internet n uẓeṭṭa imetti n Facebook.
Ela ḥsab n umsizwer n Forbes 2008 n seayat timeqqranin n umaḍal, seaya n Mark Zuckerberg tewweḍ ɣer 1,5 imelyaren idularen. 23 iseggasen deg leemer-is, yewwi azwel (titre) n ilemẓi amerkanti yakk deg umaḍal.
Imi yella d anelmad deg tesdawit n Havard, tusa-yas-d tikti ad d-yesker yiwen uẓeṭṭa imetti I yinelmaden, dɣa yessihel-d (programmer) deg texxamt-is taseddawit talɣa tamenzut n Facebook, i d-yessuffeɣ deg useggas n 2004. Cciea yewwi-tt imir-nni yakan ɣur inelmaden n tseddawit, dɣa drus kan akka n wakud sseqdacen-t iɣerbazen nniḍen, send (uqbel) ad d-yeffeɣ i medden irkelli. Deg 2007, Facebook yuɣal d asmel wis-7 ɣer wacu i d-rezzun medden s tuget, dɣa takebbanit tessaweḍ ɣer 15 imelyaren idularen. Mark Zuckerberg ɣur-s 20% deg imuren n tkebbanit.
Ela ḥsab n uɣmis n Wall Street, deg mayu 2009, yiwen imsefti arusi yessumer-d (proposer) 200 imelyan idularen I waken ad yessiweḍ ihri (capital) n tkebbanit ɣer 10 imelyaren idularen, dacu kan yecreḍ ad yeseu amkan deg usqamu n tedbelt (conseil d’administration). Maca Mark Zuckerberg yugi, acku netta yenna ur iqebbel ala isumar ara s-d-yernun deg cciea i uẓeṭṭa-ines imetti.
Deg umsizwer n yimdanen i yesean afud deg umaḍal, i texdem tesɣunt Time deg 2008, yewwi amkan wis-52.


text:
►ahcene adjroud - chaabi kabyle ⵣ
4yxfj
chant et mandole : ahcene adjroud
amazigh kabyle berbere afrique afrika jsk dz chaoui touareg bylka bejaia tizi ouzou algerie rai yal matoub lounes idir takfarinas ait menguellet beur fm tv kabylie cheb jsmb brtv maghreb oriental dzayer bouteflika mak gpk fis akbou tafsut gnawa imazighen rif chleuh setif constantine oran barbes paris usma chaabi mandole rcd maroc tunisie israel juif bgayet afous cirta baaziz ziani louiza mcb mob tamazight tamazgha djurdjura gouraya musulman chretien entv chawi arabe musulman hallal afrique mossad France .com clips
Signaler la vidéo
foot
, tube
, france
, dance
, afrique
, mix
, floor
, rai
, oran
, brazil
, argentina
, allaoui
À ne pas manquer


text:
Tallat:Amawal n wikipedia
Seg Wikipedia
A[beddel]
- Afaylu (file s teglizit, fichier s tefransist)
- Amagrad (article)
- Amseqdac (user s teglizit, utilisateur s tefransist): Yal yiwen yezmer ad yuɣal d amseqdac n "Wikipedia", xas yura kra deg-s. Imseqdacen zemren ad kelsen s yisem-nsen neɣ s yisem-nniḍen i sen-yehwan, zemren daɣen ad qqimen war isem. Yal abeddil n usebter menwala yemmekti-t "umezruy" ines, ama d abeddel yexdem umseqdac ikelsen ama d abeddel sɣur umseqdac war isem (amezruy ad yemmekti kan tansa IP n uselkim [ordinateur]).
- Amezruy (history)
- Amuɣ uɛessi (watchlist)
- Anedbal (administrator s teglizit, administrateur s tefransist) d amseqdac izemren ad issemres kra n tiwura n useɣẓan (fonctions de logiciel) umu wer zmiren ara wiyaḍ. Yezmer ad isegdel af tira isebtaren, yezmer ad asen-yekks aɛekkel, yezmer a ten-yesfeḍ. Yezmer ad yerr isebtaren yettwakkesen. Yezmer ad yenfu imseqdacen-niḍen, neɣ ad yeğğ tuɣalin i imenfiyen. Yezmer daɣen ad ibeddel iznan n unagraw (system message).
- Asebter (page)
- Awwur (portal s teglizit, portail s tefransist)
T[beddel]
- Taggayt (category s teglizit, catégorie s tefransist)
- Tallat (help s teglizit, aide s tefransist)


text:
Arrif
Arrif d tamnaḍt di ugafa n Umerruk, tessajja ɣef Yilel Agrakal, zeddɣen deg-s gar 3 ar 5 imelyan n imezdaɣ.
Tamurt n Arrif llan deg-s idurar, izaɣaren, d yiftisen xef Yilel Agrakal. Idurar d tmurt n Arrif ssenta seg Ixef n Sbartil (Cape Spartel) d Tanja deg utaram ar Ixef Ikebdanen (Ras Kebdana) d yiɣzer Amelwi (Meřwect) deg wegmuḍ, zeg Ilel Agrakal di ugafa ar Iɣẓer n Werɣa deg wanẓul.
Seg iɣerman imeqqranen i yellan di temnaḍt n Arrif Ameqqran ɣer-neɣ: Nnaḍur, Lḥusima, Tanja, Tiṭṭawin, Accawen, Berkan, Taza, Targist, Azɣenɣan, Seřwan, Miḍar, Zayyu, Aearwi, Eddriwec, Ayt Bueeyyac, Imzuren, Leerayec, Ajdir, Tawrirt, Fnideq, d Eljebha.
Idurar n Arif udsen idurar n “Cordillera Bética” di Sbanya. Idurar n Arif udsen maca ur qqinen ɣer idurar n Watlas. Gar-asen tella Taza. Maci marra imezdaɣ n temnaḍt n Arif Ameqqran ssawalen tutlayt Tamaziɣt. Imezdaɣ n Tanja d Tiṭṭawin qqaren i yiɣef-nsen “Jbala” (Ijebliyen) nitni ssawalen Taɛrabt Tajeblit. Tamnaḍt n “Jbala” d tafult si temnaḍt n Arrif Ameqqran. Iwdan yessawalen Tmaziɣt di Arif qqaren i yixef nsen “Imaziɣen” niɣ “Irifiyen”, tutlayt nsen qqaren as lebda “Tamaziɣt” maci "Tarifit". Iwdan n berra i Arif d nitni


text:
Tixencelt
Tixencelt neɣ Xencla, d tɣiwant n tmurt n yicawiyen d tamaneɣt n twilayt n Txencelt. Tezga-d deg temnaṭ n Wawras deg wegmuḍ (ccerq) n Ledzayer, ar 1122 lmitrat deg tfellayt af yillel. Llan deg useggas n 2008 ugar n 108 580 imezdaɣ di tɣiwant-nni.
Tarakalt[beddel]
Tixencelt tezga-d deg ugafa n twilayt n Txencelt, ar 470km seg Ldzayer d 100km seg Tbatent ar wegmuḍ. Bnan aɣrem-a deg ukessar n iɣallen imezwura n udrar n Wawras, ar utaram a d-nufa yiwet teqacuct i wumi qqaren Ixf n Sidi Ɣris. Deg wegmud illa yeɣzer n Baɣay.


text:
Microsoft Windows
Windows (s tseklant "isfuyla" s tutlayt taglizit) d yiwet n tseddaṛt n inagramen n wammud id fres Microsoft iy selkimen imṣudan PC. D win id yarnan deffir MS DOS. Seg segwasen 1990 (agim, tza twines d tzat) , d ttwafɣa n Windows 95, id yemmugren arbaḥ ameqṛan, dɣa imi amaẓrag ines yestenya amtawa d waṭas imasraken n-iselkimen iwakken ad sveddayen deg furas nsen ala Windows 95 naɣ muyaf asen gen tafagwit n tedrimt, ayagi yeǧǧat ad yawi amḍiq ameqṛan deg ugduz.
taseddaṛt n Windows degs aṭas ifurkawen:
- Afurk amenzu, d win umi neqqar afurk 16 (mraw sed) ibitten, iɣum Windows si lqem 1 ar 3.11 (3.2 s tcinwatt), Ifɣed asegwas n 1985 (mraw tza twines d tamet sem), ileḥḥu (itedddu) kan deg selkimen imṣudan PC, uqqin 16 ibitten.
- Afurk wissin, umi qqaren afurk Windows NT (Windows NT 3.1, NT 4.O, arnu Windows 2000), ifɣed di 1993. D taneflit id yalsen (iɛawden) seg ulac, ittwaxdem iy selkimen n yemdanen d iqeddacen d iselkimen imyagwan PC. Di tazwara llan seqdacent tmettiwin.
Di 2001 Windows XP yeffɣed, yuɣal ufurk agi sseqdacent yemdanen marra, ayen yeǧǧan Microdoft ad suffaɣ wa deffir wayeḍ Windows Vista d Windows 7.
- Afurk wis kraḍ, umi qqaren tikwal afurk Windows 9x, yefɣed asegwas n 1995, idder s-umsaday d ufurk NT. Afurk agi yevda d Windows 95, yarnad fellas Windows 98 d Windows Me. Yettwassen aṭas seg imdanen, yarna yusad iwakken ad yeṭṭef amḍiq n ufurk amenzu, yella d-afurk amezwaru s 32 ibitten.
- Afurk wis kuz, umi qqaren afurk Windows CE, yefɣed asegwas n 1996. Yusad akken ad yeddu deg inagrawen yettwabban d warrumen fssusen n ufus (tilifun (teleɣri) ufus). d netta id azadur n Windows Mobile d Pocket PC.
Ifurkawen itikniken n Windows[beddel]
Afurk n 16 ibitten[beddel]
Ismawen n tengalin yettwasnen ger wacciwen.
- Windows 1.0 : wanber 1985
- Windows 2 : duǧamber 1987
- Windows 2.10 i 286 : duǧamber 1987
- Windows 2.10 i 386 : duǧamber 1987
- Windows 2.11 …
- Windows 3.0 : mayu 1990
- Windows 3.1 "Janus" : yebrir 1992
- Windows i Workgroups 3.1 "Kato" : tuber 1992
- Windows i Workgroups 3.11 "Snowball" : wanber 1993
- Windows i Workgroups 3.2 (lqem acinwat n Windows i Workgroups 3.11) : …
Ileqmen imezwura n Windows ttwasekkaren si DOS, sseqdacen anagraw n ifuyla n DOS. Sinna Windows tsekcmed kra n twura n unagraw n wammud, am umasal n uselkam n yimanis, asefrek n ukala multitaches, asefrek n tkatut tahlist d inuḍafen iw sefrek n ubeqqeḍ, asiggez, anasiw, imesli ... d wiyaḍ. Windows 2.10 i 386 yuǧwed ula d netta seg iketturen n Intel 80386, am usersi n yiɣes s uqqin imesten d uselkem n ahilen DOS di tmacinin tuhlisin s uqqin 8086.
Nezmer daɣen anesseqdac Windows di DOS wiyaḍ mači MS-DOS n Windows, am PC-DOS n IBM naɣ DR-DOS, maca ilaq an eǧǧ di rrif yark inzan inezriyen id ittcegga uselkim deg usbeddi. si Windows 95, agrudem udlif yuɣal susmenzi d-amadraw n MS-DOS. Dayen id yessekren ugur ger Caldera, ig llan d-amaẓrag n DR-DOS di lawan nni, yettaǧǧan daɣen Windows ad yelḥu, d Windows. Si Windows XP, nezmer ad nini dakken DOS dayen iruḥ yark seg inagrawen n wammud n Microsoft, maca talalt ines tezmer adili.
Afurk 9x[beddel]
Ismawen n tengalin yettwasnen ger wacciwen.
- Windows 95 "Cikago" : ɣuct 1995
- Windows 95 OSR2 "Detroit" : ɣuct 1996
- Windows 98 "Memphis" : yunyu 1998
- Windows 98 Taẓrigt tissnat, naɣ daɣen « Windows 98 SE ») : mayu 1999
- Windows Me (naɣ Windows Millennium taẓrigt) : ctember 2000
A laǧay n yiɣes n NT meẓẓiyen aṭas d ugar n useqdec n wahilen ddaw MS-DOS, Microsoft tẓerged yiwen unagraw n wammud iwakken ad yettwaseqdac sɣuṛ yemdanen maṛṛa, d win id yebwin tiɣerwan yelhan n Windows NT u yeqqim d-amṣadan d-ileqman imenza n Windows d MS-DOS. Inagrawen Windows 95 d wid it idiḍefṛen d-inemhazen iregnawen 16/32 ibitten n-ileqman Windows 3.0 d 3.1. Ttwasulin yark ɣef yiwet tmudemt inuḍafen: i VxD ten. Di 1995, Windows 95 yebwid aṭas tɣawsuwin timaynutin: tissi n uzeṭṭa id yesukkes si tin n Windows NT, agrudem udlif amaynut. Mači d-anagraw n wammud amaynut, maca d tanemhazt n Windows 3.1. ɣuṛ Windows 95 tazmert iwakken ad yelḥu ɣef tiwilawin unekcum n tseddaṛt s wazal n 4 MO n tkatut tuddirt (RAM), lqem OSR2 n Windows 95 yebwid ttawil n tawadma n tezmart n USB d FAT32.
Lqem agi amezwaru yettwasnen ussan nni n tneflit ines s yisem n "Chicago" u yefɣed s yisem n Windows 95, yemmugred tinemhazin timeqṛanin, garasent Windows 98 d Windows Me (Millenium Edition), igeǧǧan inagrawen n wammud n Microsoft ad ttwasnen xilla. Ileqman agi yark sɛan yiwen wugur ameqṛan ninfafaden, ayen yeǧǧan Microsoft ad suffaɣ afurk n Windows NT 5.1 naɣ win umi neqqaṛ Windows XP iwakken att qazem ugur agi.
Afurk Windows NT[beddel]
Ismawen n tengalin yettwasnen ger wacciwen.
- Windows NT 3.1 : ɣuct 1993
- Windows NT 3.5 "Daytona" : ctember 1994
- Windows NT 3.51 : yunyu 1995
- Windows NT 4.0 : ɣuct 1996
- Windows 2000 (Cairo) : fuṛaṛ 2000
- Windows 2000 SP1 : ɣuct 2000
- Windows 2000 SP2 : mayu 2001
- Windows XP "Whistler, iluled seg ufsay n usenfar Neptune d win n Odyssey" : 25 tubaṛ 2001
- Windows 2000 SP3 : yulyu 2002
- Windows XP SP1 : ctember 2002
- Windows XP taẓrigt Media Center : 2002
- Windows Server 2003 : mayu 2003
- Windows 2000 SP4 : yulyu 2003
- Windows XP taẓrigt Starter : ɣuct 2004
- Windows XP SP2 : ɣuct 2004
- Windows XP taẓrigt axxam n "Windows XP Édition familiale / Windows XP taẓrigt twacult" : yebrir 2005
- Windows XP 64 : avril 2005
- Windows XP taẓrigt Media Center 2005 : ɣuct 2005
- Windows Vista "Longhorn" : nunber 2006 i taṛmisin ; 30 yennayer 2007 i yemdanen maṛṛa.
- Windows Server 2008 : fuṛaṛ 2008
- Windows XP SP3 : yebrir 2008
- Windows Vista SP1 "Windows Fiji" : id yefɣen di meɣṛes 2008
- Windows Vista SP2 : yefɣed yunyu 2009
- Windows 7 "Windows Vienna" : ifɣed ass n 22 tubaṛ 2009
- Windows Server 2008 R2, ifɣad yiwen wass netta d Windows 7 (ass n 22 tubaṛ 2009)
- Windows 7 SP1 : ifɣed fuṛaṛ 2011
- Windows 8 : i 2012
- Windows Home Server 2011 : uṛɛad id yeffaɣ acku ur yewjid ara.


text:
Thomas Edison
Thomas Edison d aseɣnaw (inventeur) amarikani. Ilul di Milan (Ohio) ass n 11 Furar 1847, immut ass n 18 Tuber 1931 di West Orange (New Jesrsey), yeɣra 03 wayyuren kan deg uɣerbaz. Tuɣ fell-as 12 isseggwasen di ticett-is, assmi illa iznuzu iɣmisen, mi ittxemmim ɣef tmacinin timikanikiyin d trisiti.
Deg usseggwas n 1862, isbedd aɣmis amuqran Trunk Herald, i d-iteffɣen yal amalas (smana). Edison, assmi id-issukkes yiwen uqcic gar ifassen n laxart, tella-d ɣur-es tissas d udem ar medden macci drus. Ladɣa Edison, deg wakud I deg istufa ittara lemdad-is ar tussna n imiren u ilmed Tiligraf s yiman-is. Aseɣnew-ines amezwaru d télégraphe duplex.
Deg usseggwas n 1876, aseɣnew-ines inza s waṭas, Edison issas-ed idrimen s wid I d-ibna isnidi-ines (laboratoire). Edison, isnulfa-d daɣen microphone. Deg usseggwas 1877, Edison ikfa afunugraf ittaṭṭafen imesli. Sakin, sin issegwassen d assawen, isnulfa-d taftilt (tampult) n trisiti. Deg usseggwas 1882, tekcem tafat ɣer ixxamen di New York I tikkelt tamenzut u flalin izenqa ines. Deg usseggwas 1887, Edison issemɣwer isnidi-ines u dɣa iqqim di West Orange di New Jersey. Deg usseggwas 1888, isnulfa-d Kinétoscope, tamacint tamezwarut n tugniwin ittembewwilen, dɣa din iẓẓa I tikkelt tamenzut ayen yuɣalen kra issegwassen syin d isura, d tiliẓritt neɣ d ssalima akw ya. Edison ɣur-es azal n 1000 (tawinast) d aseɣnew neɣ ugar, gar-asen:
- Adɣaɣ (Batterie) - Tamacint n ucraw (La machine à ronéotyper)
Tamselyut[beddel]


text:
Maison Ikkoku
Maison Ikkoku (めぞん一刻 Mezon Ikkoku?) d yiwen u manga n Rumiko Takahashi. YeffY-ed di Japun s takwebbanit n Shôgakukan seg 1980 Yer 1987.
Agzul
Yusaku Godai, yiwen unelmad ig xseṛen yak tikelt timzizlin akken ad yekcem Yer tasdawit, yeYtes yiwen w-ass ad yeǧǧ tamezduYt andi ig yettili netta ak d kṛaḍ yimedanen (Ichinose-san, Akemi Roppongi, d Yotsuya-san). Acku kṛaḍ agi ur-tettaǧǧan-ara ad iYer. Dacu kan, ass-nni, tusad tamasayt tamaynut n tmezduYt nni n Yusaku. Yiwet n taǧǧalt n 30 iseggwasen i mi semman Kyoko Otonashi. Yusaku tehwa-yas aṭas Kyoko. Yerna, yesea yiwen amenzay ameynut, Shun Mitaka, yiwen uselmad n tennis. Yecbaḥ yernu d ameṛkanti. Tamellayt tanafrayt agi att-nzeg sa n iseggwasen. Aniwa ara yawin ul n Kyoko...


text:
1:1 Nekk Bulus aqeddac n Ɛisa Lmasiḥ s lebɣi n Sidi Ṛebbi, țwaceggɛeɣ ad beccṛeɣ tudert i ɣ-iwɛed Sidi Ṛebbi di Ɛisa Lmasiḥ.
1:2 A Timuti a mmi eɛzizen : leɛfu, ṛṛeḥma ț-țalwit a k-d-țțunefkent s ɣuṛ Sidi Ṛebbi baba-tneɣ akk-d Ɛisa Lmasiḥ Ssid-nneɣ.
1:3 ?ḥemmideɣ Sidi Ṛebbi i ɣef qeddceɣ s wul yeṣfan akken qedcen fell-as lejdud-iw, deɛɛuɣ fell-ak am yiḍ am ass ;
1:4 m'ara d-mmektiɣ imeṭṭawen-ik, țḥiriɣ melmi ara k-ẓreɣ iwakken ad iliɣ di lfeṛḥ.
1:5 ?mektayeɣ-ed neyya-nni i tesɛiḍ di liman, akken i ț-tesɛa sețți-k Luiza akk-d yemma-k Anisa ; tḥeqqeqeɣ belli ar ass-a mazal-iț deg wul-ik.
1:6 Daymi bɣiɣ a k-weṣṣiɣ a d tessakiḍ tikci-nni i k-d-yețțunefken s ɣuṛ Ṛebbi asm'akken i sserseɣ ifassen-iw fell-ak.
1:7 Axaṭer mačči d Ṛṛuḥ n ukukru i ɣ-d-yefka Sidi Ṛebbi meɛna d Ṛṛuḥ yeččuṛen ț-țazmert d leḥmala akk-d leɛqel.
1:8 Ihi ur țsetḥi ara aț-țcehdeḍ ɣef Ssid-nneɣ, ur țsetḥi ara daɣen yis-i nekk yellan d ameḥbus ɣef ddemma-s. Meɛna eqbel leɛtab yid-i ɣef ddemma n lexbaṛ n lxiṛ, țkel ɣef tezmert i d-yețțak Sidi Ṛebbi.
1:9 D nețța i ɣ-isellken, i ɣ-d-issawlen ɣer tudert iqedsen, ayagi mačči ɣef ddemma n lecɣal-nneɣ meɛna d nețța i gebɣan s ṛṛeḥma-ines i ɣ-d yețțunefken s Ɛisa Lmasiḥ uqbel a d-texleq ddunit.
1:10 Ṛṛeḥma-agi tban-ed tura s tisin n wemsellek-nneɣ Ɛisa Lmasiḥ, i gɣelben lmut, ibeggen-ed tafat n tudert ur nețfaka s lexbaṛ n lxiṛ.
1:11 ?ef ddemma n lexbaṛ-agi n lxiṛ i d-țțucegɛeɣ d ṛṛasul iwakken ad beccṛeɣ, ad slemdeɣ.
1:12 Daymi i țenɛețțabeɣ tura, meɛna ur ssetḥaɣ ara axaṭer ẓriɣ anwa s wayes umneɣ, yerna țekleɣ fell-as yesɛa tazmert ad yeḥrez ayen akken i ɣef iyi-iwekkel alamma d ass n tuɣalin-is.
1:13 ?rez imeslayen iqedsen i tlemdeḍ s ɣuṛ-i, eddu yis-sen s liman d leḥmala i nesɛa di Ɛisa Lmasiḥ.
1:14 ?rez mliḥ deg ul-ik ayen akken i tlemḍeḍ, s tezmert n Ṛṛuḥ iqedsen i gzedɣen deg-nneɣ.
1:15 Teẓriḍ belli wid akk yellan yid-i di tmurt n Asya ǧǧan-iyi weḥd-i, llan gar-asen Figilus d ?irmujinus.
1:16 Ad ibarek Sidi Ṛebbi axxam n gma-tneɣ Unisifur axaṭer daymen yețṣebbiṛ-iyi, ur yessetḥa ara yis-i imi di lḥebs i lliɣ ;
1:17 lameɛna akken kan i d-yusa ɣer temdint n Ṛuma inuda fell-i armi i yi-yufa.
1:18 Teẓriḍ acḥal i yi-iɛawen asmi lliɣ di temdint n Ifasus. A d-yessers Ṛebbi fell-as ṛṛeḥma-s deg ass n tuɣalin n Ɛisa Lmasiḥ.
2:1 Ihi kečč a mmi, sseǧhed iman-ik s ṛṛeḥma i gellan di Ɛisa Lmasiḥ.
2:2 Ayen tesliḍ s ɣuṛ-i zdat waṭas inigan, sseḥfeḍ-it i wid yeṭṭfen di liman di Ɛisa Lmasiḥ iwakken nutni daɣen ad izmiren a t-slemden i wiyaḍ.
2:3 Awi amur-ik n leɛtab am uɛsekṛi n Lmasiḥ.
2:4 Aɛsekṛi i gebɣan ad yeɛǧeb i lqebṭan-is ur ilaq ara ad ixemmem ɣef lecɣal n ddunit.
2:5 Ulac daɣen win ara irebḥen timzizla ma yella ur yuzzil ara akken i d-yenna lqanun.
2:6 Afellaḥ ițenɛețțaben, d nețța i gezwar lḥal ad iɣellet.
2:7 Efhem ayen akka i k-d-nniɣ axaṭer d Sidi Ṛebbi ara k-iɛawnen aț-țfehmeḍ kullec.
2:8 Mmekti-d Ɛisa Lmasiḥ i d-iḥyan si ger lmegtin, win akken i d-iffɣen seg uẓaṛ n Sidna Dawed akken i t-id-yenna lexbaṛ n lxiṛ n Lmasiḥ i ɣ ɣ ecciṛeɣ ;
2:9 lexbaṛ-agi i ɣef nneɛtabeɣ armi țwarzeɣ s snasel am akken d amcum i lliɣ, meɛna awal n Sidi Ṛebbi ur yețwacekkal ara.
2:10 Daymi ṣebṛeɣ i kullec ɣef ddemma n wid yețwaxtaṛen iwakken ula d nutni ad sɛun leslak i gellan di Ɛisa Lmasiḥ akk-d țmanegt n dayem.
2:11 Atah wayen yuklalen lețkal : ma nemmut yid-es, a nidir daɣen yid-es ;
2:12 ma yella neṭṭef di liman, a neḥkem yid-es ; ma yella nenkkeṛ-it ula d nețța a ɣ-yenkeṛ ;
2:13 ma yella nexdeɛ-it, nețța ur a ɣ-ixeddeɛ ara axaṭer ur yezmir ara ad yenkeṛ ayen i d-yenna.
2:14 Atah wayen ara sen-d-smektiḍ : nhu-ten zdat Ṛebbi ur țemčeqlalen ara ɣef yimeslayen ur nesɛi lmeɛna, yessufuɣen i webrid wid i sen ismeḥsisen.
2:15 Exdem lmeǧhud-ik zdat n Ṛebbi, aț-țiliḍ d aqeddac ibedden ɣer ccɣel-is, ur nețsetḥi ara deg wayen i gxeddem, i gețbecciṛen awal n Sidi Ṛebbi s lḥeqq.
2:16 Xḍu i yimeslayen ur nesɛi lmeɛna i gxulfen liman axaṭer wid i ten itebɛen simmal țzaden teffɣen i webrid n Ṛebbi.
2:17 Imeslayen-nsen am lehlak i teddun di lǧețța armi yečča-ț meṛṛa. Llan gar-asen ?imnayus d Filitus
2:18 i gwexxṛen ɣef webrid n tideț, qqaṛen belli ḥeggu n lmegtin dayen yedṛa-d, s wakka ssufuɣen aṭas n yemdanen seg webrid n liman.
2:19 Lameɛna d lsas i gessers Sidi Ṛebbi ara idumen : Ssid-nneɣ yeẓra wid yellan d ayla-s ; f+ yura daɣen win ara yinin nekk d ayla-s, ilaq ad yexḍu i wayen n diri. f+
2:20 Deg wexxam n imeṛkantiyen mačči d iqbucen n ddheb neɣ n lfeṭṭa kan i gellan meɛna llan daɣen wid n wesɣaṛ d wid n wakal ; wid n ddheb d lfeṭṭa țțaǧan-ten i leqdic n wussan n tmeɣṛa ma d wiyaḍ i leqdic n mkul ass.
2:21 Win ara yessizdgen iman-is yexḍa i lecɣal-agi n diri, ad yili am weqbuc-nni n ddheb neɣ n lfeṭṭa i sseqdacen deg wass n tmeɣṛa, yewjed ad yenfeɛ i wass m'ara t-yeḥwiǧ umɛellem-is.
2:22 Exḍu i ccehwat n temẓi i gețɣuṛṛun, kečč akk-d wid ideɛɛun ɣer Sidi Ṛebbi s wul yeṣfan, nadi ɣef lḥeqq, liman, leḥmala ț-țalwit,.
2:23 Ur ggar ara iman-ik di lketṛa n lehḍur ifeṛɣen ur nesɛi lmeɛna, xḍu-k seg-sen ; teẓriḍ belli țțawin-d anagar amennuɣ.
2:24 Ur s-ilaq ara i uqeddac n Sidi Ṛebbi ad ițnaɣ. Ilaq ad yili d aḥnin ɣer medden, ad isselmed s ṣṣwab yerna ad isɛu ṣṣbeṛ ;
2:25 ilaq ad issefhem s leɛqel wid i t-yețxalafen, ahat Sidi Ṛebbi a ten-id-yerr ɣer webrid iwakken ad issinen tideț,
2:26 a d-ldint wallen-nsen a d-snesren iman-nsen si tifextin n Cciṭan i ten-yeṭṭfen ad xedmen lebɣi-s.
3:1 Ilaq aț-țeẓred belli ɣer taggara n ddunit a d-asen wussan iweɛṛen.
3:2 Imdanen ad țxemmimen ɣef yiman-nsen kan, ad ṭṭamaɛen deg idrimen, ad ssemɣuṛen iman-nsen, ad țzuxxun, ad reggmen di Ṛebbi, ad țɛaṣin imawlan-nsen, ad nekkṛen lxiṛ, ad tekksen sser ɣef wayen yesɛan lḥeṛma,
3:3 ur seɛɛun ṛṛeḥma ur seɛɛun leḥnana deg ulawen-nsen, ad skiddiben ɣef wiyaḍ, ur zemmren ara ad ḥekmen deg iman-nsen, ulawen nsen qquṛen, d iɛdawen n lxiṛ,
3:4 d ixeddaɛen, a ten-isderɣel zzux, ad ḥemmlen lebɣi n tnefsit-nsen wala lebɣi n Sidi Ṛebbi ;
3:5 ad tebɛen abrid n Sidi Ṛebbi s wawal kan meɛna ad nekkṛen tazmert yellan deg-s. Ihi xḍu-k i yemdanen am wigi.
3:6 Kra seg-sen keččmen ɣer kra n yexxamen, țkellixen tilawin ur nesɛi ara lḥeṛma i gețțawi zzhu n ddunit ;
3:7 țqellibent daymen ad fehment, lameɛna leɛmeṛ țțawḍent ɣer tmusni n tideț.
3:8 Am akken i xulfen Yanes d Yambris Sidna Musa, f+ akken daɣen ara xalfen tideț yemdanen-agi, aț-țeɛwej lefhama-nsen, ad ffɣen i webrid n liman.
3:9 Meɛna ur țțawḍen ɣer wacemma axaṭer imdanen meṛṛa a ten-ɛeqlen belli ffɣen i webrid am akken tedṛa d Yanes d Yambris.
3:10 Ma d kečč tettebɛeḍ akken ilaq ayen i k-slemdeɣ, tikli-inu, ixemmimen-iw, liman-iw, ṣṣbeṛ-iw, leḥmala-inu d ẓẓwara-inu,
3:11 leqheṛ i țwaqehṛeɣ akk-d leɛtab-iw. Teẓriḍ lemḥayen i gɛeddan fell-i di temdinin n Antyuc, n Ikunyum d Listra ? Anwa leqheṛ iwumi ur ṣbiṛeɣ ara ? Meɛna Sidi Ṛebbi isellek-iyi seg-sen meṛṛa.
3:12 Kra n win yebɣan ad iddu di liman n Ɛisa Lmasiḥ ad ițțuqehheṛ.
3:13 Ma d imcumen ixeddaɛen, ad țkemmilen dayem di cceṛ-nsen, ad ɣuṛṛen wiyaḍ, ad rnun iman-nsen.
3:14 Ma d kečč eḥrez ayen i tlemdeḍ s wayes i tesqenɛeḍ ; teẓriḍ anwa i k-islemden.
3:15 Seg asmi telliḍ d ameẓyan i tessneḍ tira iqedsen ; yis-sent ara tesɛuḍ lefhama yețțawin ɣer leslak s liman di Ɛisa Lmasiḥ.
3:16 Yal tira iqedsen s ɣuṛ Ṛebbi i d-tekka yerna twulem i uselmed, i usefhem, i nehhu akk-d țṛebga deg webrid n lḥeqq,
3:17 iwakken yal aqeddac n Sidi Ṛebbi ad yili d amdan ikemlen i gwulmen i yal ccɣel yelhan.
4:1 A k-n-ssutreɣ ɣef wudem n Ṛebbi d Ɛisa Lmasiḥ ara iḥasben wid yeddren d wid yemmuten, i lmend n wass n tuɣalin-is ț-țgeldit-is.
4:2 Becceṛ awal n Sidi Ṛebbi ama di teswiɛt yelhan ama di teswiɛt iweɛṛen, ssefhem, lumm, enhu, sselmed s ṣṣbeṛ d leɛqel.
4:3 Axaṭer a d-yaweḍ lweqt anda kra n yemdanen ur zemmren ara ad slen i uselmed n tideț, lameɛna ad tebɛen lebɣi n tnefsit-nsen, a d-sbedden lecyux ara sen-d-ihedṛen ayen kan i sen-iɛeǧben ;
4:4 ad sɛuẓẓgen iman nsen ɣef tideț, ad rren ddehn-nsen ɣer tmucuha.
4:5 Ma d kečč ḥekkem deg iman-ik di kullec, ṣṣbeṛ i cedda d leɛtab, becceṛ lexbaṛ n lxiṛ , txedmeḍ lwaǧeb-ik n uqeddac n Sidi Ṛebbi akken ilaq.
4:6 Ma d nekk yewweḍ-ed lweqt i deg ilaq ad sebbleɣ iman-iw, yewweḍ-ed lweqt i deg ara ṛuḥeɣ.
4:7 Kfiɣ ccɣel-iw yerna ṭṭfeɣ di liman ar tura, nnuɣeɣ imenɣi n tideț armi ț-țaggara.
4:8 Tura yețṛaǧu-yi lḥeqq n lxedma-w ara yi-d-yefk Bab n lḥeqq deg ass n lḥisab, yerna mačči i nekk kan, lameɛna i wid meṛṛa i t-iḥemmlen yețṛaǧun ass n tuɣalin-is.
4:9 Exdem lmeǧhud-ik iwakken ur tețɛeṭṭileḍ ara a d-taseḍ ɣuṛ-i.
4:10 Gma-tneɣ Dimas yeǧǧa-yi, yewwi-t zzhu n ddunit, iṛuḥ ɣer temdint n Tisalunik. Gma-tneɣ Krisis iṛuḥ ɣer tmurt n Galasya, ma d gma-tneɣ Tit iṛuḥ ɣer tmurt n Dalmasya.
4:11 Anagar gma-tneɣ Luqa i geqqimen yid-i. Awi-d yid-ek gma tneɣ Maṛqus iwakken ad iyi-iɛawen di lxedma-w.
4:12 Ma d gma-tneɣ Ticik atan ceggɛeɣ-t ɣer temdint n Ifasus.
4:13 M'ara d-taseḍ, awi-d yid-ek abeṛnus-nni i ǧǧiɣ deg wexxam n Karbus di temdint n Truwas, awi-d yid-ek daɣen idlisen, abeɛda wid yețwaxedmen s weglim.
4:14 Alixandru aḥeddad iḍuṛṛ-iyi, ixdem-iyi aṭas n cceṛ meɛna ayen yexdem a t-yaf ɣer Sidi Ṛebbi.
4:15 Ula d kečč ḥader iman-ik seg-s, axaṭer yețxaṣam-aɣ-d daymen deg wayen i nețbecciṛ.
4:16 Ass amezwaru i deg d-beddeɣ ɣer ccṛeɛ ur ufiɣ ula d yiwen ɣer tama-w, ǧǧan-iyi akk ; lameɛna a wer ten-iḥaseb Ṛebbi ɣef wayagi !
4:17 D Sidi Ṛebbi i yi-iɛawnen, i yi-isǧehden, iwakken lexbaṛ n lxiṛ ad ițțubecceṛ s lekmal-is i leǧnas nniḍen meṛṛa yerna isellek-iyi-d seg imi n yizmawen.
4:18 Sidi Ṛebbi mazal a yi-iḥader ɣef wayen akk n diri yerna ad iyi-isellek iwakken ad kecmeɣ tagelda-ines yellan deg igenwan. I nețța tamanegt si lǧil ɣer lǧil ! Amin !
4:19 Sellem ɣef Briska d Akilas akk-d țwacult n Unisifur.
4:20 Gma-tneɣ Irast yeqqim di temdint n Kurintus, ma d Trufim ǧǧiɣ-t di temdint n Milet mazal-it yehlek.
4:21 Exdem lmeǧhud-ik iwakken a d taseḍ uqbel ccetwa. Bulus, Buden, Linus, Kludya d watmaten akk nniḍen țsellimen-d fell-ak.
4:22 Sidi Ṛebbi ad yili yid-ek ! Ṛṛeḥma-s a d-ters fell-awen ! Amin.


text:
Gar n l fakia n lexrif di tmurt n leqbayel annaf tibexsisin s lasnaf nesent ; (taemriwt, aberken, buenquḍ….). Tibexsisin seent aṭṭas n yaftilen (les fibres) akter akw n lfakia de laxaḍra niḍen. Yiwen ufasas annaf ḍeges 02 y gramen n iftilen : azal n 20% g ḍi lqut n wamden yel as. Deg saǧǧasen imeǧura ufend imusnwen aken iftilen (les fibres) ilan deg safaren n lqut ama da lexḍra neɣ ḍ lfakia seen azal meqren i wa-ken a ḍilḥu u ebuḍ akken ilaq. Daɣen iftilen agi
saḥbibiren ɣef bunaḍem ɣef w aṭṭen n lḥaqnan akkw tbuecut n lkunsir. Iferw-en n ifitwen mara d qaren t magand ḍ laelef i y zgaren. Tazaret di targit n bunaḍem ḍ azamul asedi
Share:


text:
Tsunami
Tsunami (seg ajapuni 津波, tsu nami, meskuli « tayyugt n usagen ») d amazrar n timdeswalin n tallit tameqrant aṭas yetzreɛen seg tawennaḍt n waman (agaraw, ilel neɣ agelmim[1]), yussad seg taswiɛt kan n awliwel n ubleɣ ameqran n waman, yettwaweḍen sɣur tizenzelt, tuccḍa n wakal adu-awlal neɣ aṭṭerḍeq n uburkan, dɣa yezmer ad yuɣal tayyugin tisedramin timeqranin[2].
- ↑ Katrina Kremer, Guy Simpson, Stéphanie Girardclos, Giant Lake Geneva tsunami in AD 563, Nature Geoscience 5, a. 756–757 (2012), doi:10.1038/ngeo1618. Yeffeɣ uqqin ass n 28 tuber 2012. Ẓeṛ Tsunami deg ugelmim Léman deg useggwas 563, Tasdawit n Genève, Sciences, Actualités 2012 ; dɣa (en) Ancient tsunami devastated Lake Geneva shoreline, Jessica Marshall, Nature, 28 October 2012
- ↑ Brochure en Français de l'UNESCO/NOAAA


text:
Istambul
Tamdint n Istambul Sṭambul d taɣremt tis snat n Tmurt n Tturk . Zik tella tamanaɣt ines. Tesɛa 13 imelyan n imezdaY (akken i d-tenna TUIK g useggas n 2007) Tesɛa yun uḍar g Turuft, wayed g Asya, ulac taɣremt nniden g umadal amm nettat yebḍan f sin xas azgen i meqren yezga-d g Asya, maca Istambul tecba mlih timdinin n Turuft
Timezzayin[beddel]
Tamdint n Sṭambul tebḍa af 31 n timezzayin, garasent llant :
- Beşiktaş
- Beyoğlu
- Eminönü
- Esenler
- Eyüp
- Fenerbahçe
- Kadıköy
- Maltepe
- Sarıyer
- Ümraniye
- Üsküdar
- Tarabya
- Kartal
Tarakalt[beddel]
Tamdint n Sṭambul tezgad gar Asia d Turuft ygezmits g'ulemmas ilel n Marmara d ilel Aberkan abrid b'w aman Bosfor yessiweḍ garasen, tamdint n Sṭambul tmoqer aṭas tura g yal snat timiwin n'u Bosfor tswadlent s tamdint n Sṭambul.
--Talwit 14:48, 22 Yulyu 2008 (UTC)


text:
Eebban Ṛemḍan
Aban Ramḍan neɣ Eebban Ṛemḍan d argaz asarti azwaw, i gelan d amenzawi deg umezruy n tagrawla Tadzayrit D netta i yellan d aqerru n tegrawla, d amsertay ugar n ukabar Tirni n Tleli AYelnaw FLN.
Tudert-is[beddel]
Ilul Eebban Ṛemḍan ass n deg Tmurt n Leqbayel; taddart-is d Ieezzuzen i d-yezgan tama n Laṛebea n At Yiraten. Baba-s qqaren-as Muḥend. Yemma-s qqaren-as Faṭima, tḥemmel-it aṭas acku yella d anelmad ifazen ger tezyiwin-is. Deg lawan-nni, ulac aṭas n yiYerbazen imi tamurt n Dzayer tella ddaw temḥarsa n Fransa. Eebban Ṛemḍan iṛuḥ Yer Blida akken ad ikemmel dinna leqraya-s deg teseddawit, ibbwi-d Lbbak (BAC) n tusnakt deg useggwas n 1941.
Deg tallit-nni i yebda yettfaq s yir tagnit i ttidiren Izzayriyen, ayen i t-yeğğan ad yeḥbes leqraya-s, ad imal Yer tsertit. Ikcem s Amussu i Unalak n Tlelliyiin Timagdayin (MTLD, Mouvement Pour le Triomphe des Libertés Démocratiques). Deg useggwas n 1947, yuYal d imdebbeṛ deg ukabar-a, yerna yettikki deg tuddsa tuffirt (O.S., Organisation secrète) i yella tettheggi ttṛad mgal Fṛansa. Adabu n Fransa ifaq yes-s, dYa yeṭṭef aṭas n yimeYnasen n umussu, yeḥkem-asen s lḥebs. Eebban Ṛemḍan yettwaṭṭef ula d netta, deg useggwas n 1950. YennuY deg lḥebs almi yuYal yettuneḥsab d ameḥbus n tsertit, yesaa azref ad iYer idlisen d yeYmisen.
YeffeY-ed deg yennayer 1955. Yerra Yer taddart-is. Syin yeffeY s amadaY akken ad yeddu d yemdukal-is n tegrawla. YuYal iṛuḥ Yer temdint n Lezzayer, yeṭṭef amkan n Biṭaṭ i yellan d ameḥbus. Seg meYres 1955 ar win n 1956, yessaweḍ Eebban ad yesdukel akk imussuten d yikabaren izzayriyen yellan niqal ur ttemsefhamen ara, akken ad ttekkin deg ttṛaḍ n uslelli aYelnaw. Yumen d tadukli i yessawaḍen. D Abban Ṛemḍan i d-iheggan anejmae n ṣṣumam anda i heggan lsas i tegrawla n Lezzayer.
Mlalen yergazen d tlawin n tegrawla deg Uzellagen, deg Γuct 1956. 20 n wussan, nutni ttmeslayen Yef liḥala n tmurt d umennuY n izzayriyen mgal amnekcam afṛansis. Dinna i d-ffYent tektiwin sweyes ar a teddu tegrawla akwd tid iYef ar a ters Lezzayer n uzekka.
Eebban Ṛemdan yemmut di laameṛ-is 37 iseggwasen, yettwanYa di l'Merruk ass n . Eebban Ṛemḍan d netta i d bab n tegrawla, d netta i yessawḍen ad yesbed lsas i tegrawla n Lezzayer maca xedeent yemdukal-is akken xedeen merra agdud akw d tmurt n Lezzayer.
Tamselyut, Iseddagen & Izdayen Iberraniyen[beddel]
- « Abane Ramdane : un destin tragique », amagrad sghur Daniel Junqua, tuber 1985.
- « Belaïd Abdesslam à propos de «l’assassinat» d’Abane Ramdane », Sofiane B., Le Jeune Indépendant, 18 ghuct 2004
- « Plateforme de la Soummam », plateforme créée à l'issue du congrès de la Soummam.
- « Benjamin Stora à propos de Abane Ramdane », El Watan 26/11/02.
- « Figures kabyles dans l’histoire politique algérienne », Benjamin Stora, Awal, cahier d’études berbères, uttun wis 25, Paris, 2002.


text:
Izwawen ittwasnen
Seg Wikipedia
Agbur
Idles d Tasekla[beddel]
- Si Muhand u Mhand, ameqran n imedyazen.
- Ṭawes Ɛemruc
- Mulud Ferɛun
- Ben Muhemmed
- Taseɛdit Yasin d tamesnemdant (anthropologue) tazwawt.
- Salem Zinya : amaru, amedyaz azwaw, yura sin ungalen : tafrara, iɣil d wefru, ɣures daɣen ammud n isefra.
- Ɛmer Mezdad : amaru, amedyaz azwaw, yura 3 ungalen : iḍ d wass, tagrest d urɣu, ass-nni. Ɣures daɣen ammud n tullisin : tuɣalin .d wammud n isefra.
- Belqasem Ihiǧaten : amedyaz azwaw. Ahiwec, Tamust n isefra, Asegres, Seg awal gher wayed.
- Muhand At Yiɣil, amaru azwaw.
- Ǧamal Benɛuf, amaru d amedyaz azwaw.
- Saɛid Cemax, amaru azwaw.
- Muhamed Benhanafi d amedyaz, d awaziw n Radyu.
Imusnawen[beddel]
- Lmulud Mɛemri d amusnaw n tusna n wemdan d tutlayin.
- Muḥemmed Arkun d amusnaw n tusna n tneslemt.
- Ccix Muḥend Ulḥusin d amusnaw, d amedyaz.
- Sliman Ɛazem d accenay, d amusnay n tmeti n leqbayel (sociologie kabyle).
- Ṭaher Ǧaɛut d aneɣmas, d amusnaw n tmetti d tsertit.
- Abdenur Abdeslam d amusnaw n tutlayt n teqbaylit.
- Yunes Adli d amusnaw umezruy.
- Mulud Gayed d amusnaw umezruy.
- Sliman Cabi d accenay, d amusnaw n tmeti n leqbayel (sociologie kabyle).
Ccna & Aẓawan[beddel]
- Sliman Ɛazem
- Yidir
- Lwennas Meɛtub
- Lunis At Mengellat
- Crif Xeddam
- Isabelle Adjani, tturar n sinima, baba-s d azwaw, yemma-s d talalmanit.
- Édith Piaf, tacennayt, setti-s (jidda-s) seg yemma-s d taqbaylit.
- Ccix Lhasnawi
- Gamal Ɛellam
- Brahim Izri
- Meksa Abdelqader
Amezgun d Isura[beddel]
- Abderaḥman Bugarmuḥ : Amseḍru n isura n tilizri d sinima.
- Muḥend u Yeḥya : Anazur umezgun.
- Aḥmed Ayad neɣ Rwiced, d anazur aɣerfan necraḥa, umezgun, issura, akw d sinima.
- Muḥand Saɛid Fellag : Anazur umezgun, n-craḥa, isura akw d sinima.
- Ccix Nuredin d anazur n cna d necraḥa, umezgun, issura, akw d sinima.
- Malek Bugarmuḥ : Anazur umezgun.
- Azedin Medur : Amseḍru n isura n tilizri d sinima.
- Merzaq Alwac : Amseḍru n isura n tilizri d sinima.
- Aresqi Nabti : Anazur umezgun d tilizri d sinima.
- Musa Ḥadad : Amseḍru n isura n tilizri d sinima.
- Ǧeɛfer Cibani d amyaru, d amdan n umezgun, d amyurar n isura d tmezgunin.
Taẓuri d Taklut[beddel]
- Mḥamed Isiaxem d anaẓur n takult.
- Ḥamsi Bubaker
- Aḥmed Aselaḥ
- Farid Belqadi
- Rabeḥ Aselaḥ
Tadamsa d Tilizri[beddel]
- Taher Gaɛut d aneɣmas.
- Saɛid Meqbel d aneɣmas.
- Aresqi At Larbi d aneɣmas.
- Ali Dilem
- Abdelkrim Ǧeɛad d aneɣmas.
- Abderezaq Larbi Crif d aneɣmas d awaziw n tilizri.
- Ali Ḥeǧaz d awaziw n tilizri.
- Kamal Tarwiht d awaziw n tilizri.
- Aresqi Metref d aneɣmas.
- Muh Si Belqasem d aneɣmas.
- Aḥmed Ǧennadi d awaziw n tilizri, d amseɣru n tesgilin d isura.
- Akli At Abdela d anemɣas di tilizri d Radyu di Kanada.
- Racid Arhab d aneɣmas di tilizri di Fransa.
- Mohamed Saadi yesveded tilizri "BRTV".
Amezruy[beddel]
- Muḥend Arab Besaɛud d agrawli d win iqedcen aṭas af tmaziɣt.
- Ɛaban Ramḍan d agrawli.
- Krim Belqasem d agrawli.
- Ali Melaḥ
- Amiruc At Ḥamuda d agrawli.
- Faḍma n Sumer
- Ccix Muqrani
- Ccix Aḥeddad
- Andre Mesili
- Masin u Harunarun
- Abdenur Ali Yaḥya
- Kamal Amzal
- Smaɛil Meǧber
- Faḍma At Manṣur Aamruc
- Muḥand Yidir At Amran
- Aḥmed Umerri
- Ali Zamum
- [[Lwartilani]
- Muhend Ssaid Lecani]
Tasertit[beddel]
Addal[beddel]
- Zineddin Lyazid Zidan, amyurar n ddabex.
- Rabeḥ Maǧer, amyurar n ddabex.
- Crif Ḥamya d alɣug n ukim.
- Mesṭafa Daḥleb, amyurar n ddabex.
- Luṣif Ḥamani d alɣug n ukim.
- Larbi Benbudawed d alɣug n judu.
- Xalef Maḥyedin d asnelɣmay n ddabex.
- Salim Iles d alɣug n waddal n uccaf.
- Ǧamal Mennad, amyurar n ddabex.
- Braḥim Ḥamdani, amyurar n ddabex.
- Mesṭafa Daḥleb, amyurar n ddabex.
- Musa Sayib, amyurar n ddabex.
- Saleḥ Asad, amyurar n ddabex.
- Mehdi Serbaḥ, amyurar n ddabex.
- Meddan Ḥakim, amyurar n ddabex.
- Ali Fergani, amyurar, d asnelɣmay n ddabex.
- Crif Ḥanaci, amyurar n ddabex, d aselway n tarbaɛt n JSK.
- Saɛid Alik d aselway n tarbaɛt n USMA.


text:
Salvador Dali
Salvador Dali (Salvador Domènec Felip Jacint Dalí i Domènech, ilul deg Figueres deg 11 Mayyu 1904 - yemmut deg Figueres, deg 23 Yennayer 1989), d amekla (peintre) mechuṛen n Spenyul. Dali yella d imsuneɣ (dessinateur) igerrzen, d win ay iḍefren aɣanib aflalwaẓri (surréaliste). Iqeddicen-nnes sskanayen-d tugniwin (images) d tiɣwaliyin (bizarres) yerna ssewhament. Leqdic-nnes yettwassnen mliḥ d tafelwit (tableau) n La Persistencia de la memoria (Tiɣimit n Tkatut) ay d-iga deg 1931. Dali iger daɣen iman-nnes deg ssinima, deg tesreɣta (sculpture) akked usseknew (aṣewwer), d inurar aydeg yeqdec ɣer yidis n yinuẓar niḍen.
Dali yella iḥemmel akk ayen yellan d imdehheb, am wakken ay iḥemmel iceṭṭiḍen igmuḍanen (icerqiyen), yerna yella yettwali lejdud-nnes d Imuriyen (d Inselmen n Spenyul). Leqdicat-nnes n teklut (peinture) uwyen-d daɣe cwiṭ seg teklut n tallit n Tsidert (Renaissance), yerna yella yesɛa tasugint (imagination) d tameqrant.


text:
Tanfalit (tafyirt)
Tanaflit d yiwet n tefyirt tawezlant id yessevganen ayen ssaramen, naɣ ittmennin yemdanen marra naY wegraw ametti s-umata naY tudsa d tasudut iwakken ad awḍen Yer s-iswi nsen, naY ad mmektin amezruy nsen ameqṛan.
S araldik, tanfalit t skened daxel imrigen izamalen (armoiries), umata ɣef tasfift nnig aber, wannag tiɣra n lgirra ssersent ddaw is.
Kra n tinfalyin :
- Ad naṛṛeẓ wala ad neknu d tanfalit n Tmurt Lleqvayel,
- Illu akked azref iw d tanfalit n ugellid n Legliz.
- Tadukkli texdem tazmert d tanfalit n Biljik.
- Yiwen i akk, akk i yiwen (Unus pro omnibus, omnes pro uno) d tanfalit n Swis, lamanɛna ur tella ara d tunṣibt.
- Tasunḍa d Afara (Ordem e Progresso) d tanfalit n Brazil.
- S Illu n umen (In God We Trust) d tanfalit n Tamrikt.
- Ccfiɣ (Je me souviens) d tanfalit n Kebek.


text:
Paul Cézanne
Paul Cézanne d amekla (peintre) afrensis (ilul deg Aix-en-Provence deg 1839, yemmut deg temdint-a deg 1906). Cézanne yella d amekla ay yeddan deg uɣanib n temsemzunt (impressionnisme) aydeg anaẓur yesɛa tilelli akken ad d-yefk tugna n wayen yettwali war ma yettwaqqen s yilugan n tmeskadimit. Cézanne iga-d tifelwiyin n wudmawen (Imariren n tkarḍa, [les Joueurs de cartes), n ugama yemmuten akked yimeẓriyen (paysages) (am tfelwiyin n Sainte-Victoire). Anaẓur-a yurar dduṛ deg tlalit n yiɣunab imeqranen n teklut (peinture) deg lqern wis 20 (tamsewrast, tamesgasast, tadwant).


text:
1:1 Ɣef wayen yeɛnan win yellan d awal n tudert, i gellan si tazwara : nesla-yas yerna neẓra-t s wallen-nneɣ, nnulent ifassen-nneɣ yerna nerra ddehn-nneɣ ɣuṛ-es.
1:2 Tudert tban-ed, nwala-ț, nețcehhid fell-as, yerna nețbecciṛ-awen-d tudert n dayem yellan ɣer tama n Sidi Ṛebbi, tura tban-aɣ-ed.
1:3 Ayen nwala d wayen nesla nxebbeṛ-awen-t-id, iwakken ula d kunwi aț-țekkim di tdukkli-nneɣ, akken nella nukni d Baba-tneɣ Ṛebbi akk-d Mmi-s, Ɛisa Lmasiḥ.
1:4 Uriɣ-awen ayagi iwakken lfeṛḥ nneɣ ad innekmal.
1:5 Ayen nesla s ɣuṛ Ɛisa Lmasiḥ newwi-yawen-t-id : Sidi Ṛebbi ț-țafat, ur yelli ara deg-s ṭṭlam.
1:6 Ma neqqaṛ deg webrid n Ṛebbi i nella yili mazal-aɣ nteddu di ṭṭlam, neskaddeb nexḍa i webrid n tideț.
1:7 Meɛna ma yella nteddu di tafat am akken i gella nețța di tafat, ad ddukklen wulawen-nneɣ, yerna ddnubat-nneɣ ad iriden s idammen n Mmi-s Ɛisa Lmasiḥ.
1:8 Ma neqqaṛ ur yelli deg-nneɣ ddnub, atan neskaddeb ɣef yiman-nneɣ, tideț ur telli deg-nneɣ.
1:9 Meɛna ma nețqiṛṛi s ddnubat-nneɣ i Sidi Ṛebbi, nețța yellan d aḥeqqi, nezmer a nețkel fell-as a ɣ-isameḥ ddnubat-nneɣ, a ɣ-isellek si lbaṭel.
1:10 Ma neqqaṛ mačči d imednuben i nella, nerra Sidi Ṛebbi d akeddab, awal-is ur yelli ara deg-nneɣ.
2:1 Ay arraw-iw imeẓyanen, uriɣ awen ayagi iwakken aț-țexḍum i ddnub, meɛna ma yeɣli yiwen di ddnub, nesɛa win yețḥuddun fell-aɣ ɣer Baba Ṛebbi, d Ɛisa Lmasiḥ yellan d aḥeqqi.
2:2 Mačči ɣef ddemma n ddnubat nneɣ kan i gefka iman-is d asfel meɛna ula ɣef ddemma n ddnubat n yemdanen n ddunit meṛṛa.
2:3 Ihi ma nețțaɣ awal i Sidi Ṛebbi yerna nḥerrez lumuṛat-is, d ayagi ara d-isbeggnen belli nessen-it.
2:4 Win ara yinin : ssneɣ Ṛebbi yili ur yeṭṭif ara di lumuṛat-is, d akeddab, ulac deg-s tideț.
2:5 Ma d win yețțaɣen awal-is, iḥemmel Sidi Ṛebbi seg-wul-is. S wakka ara d-iban belli d ayla n Sidi Ṛebbi i nella.
2:6 Win ara yinin ṭṭfeɣ di Sidi Ṛebbi, ilaq ad ilḥu am akken yelḥa Lmasiḥ.
2:7 A wid eɛzizen, di tebṛaț-agi mačči d lameṛ ajdid i wen-d-wwiɣ, meɛna d lexbaṛ-nni i kkun-id-iwḍen si tazwara ; lameṛ-agi d awal-nni i wumi teslam yakan.
2:8 Meɛna zemreɣ a d-iniɣ belli lameṛ-agi d ajdid. Tideț-agi tban-ed di Lmasiḥ, tban-ed daɣen deg-wen ; imi ṭṭlam ițwexxiṛ, tafat n tideț tfeǧǧeǧ yakan.
2:9 Win yeqqaṛen leḥḥuɣ di tafat, yili nețța yekṛeh gma-s, mazal-it di ṭṭlam.
2:10 Win iḥemmlen gma-s, di tafat i gețțili, ur yelli ara deg-s wayen ara t-isseɣlin.
2:11 Ma d win ikeṛhen gma-s, di ṭṭlam i gella ; iteddu di ṭṭlam ur yeẓri anda ileḥḥu, axaṭer ṭṭlam isderɣel-as allen.
2:12 Uriɣ-awen ayagi ay ilmeẓyen imi i wen-țwaɛfan ddnubat-nwen ɣef ddemma n yisem-is.
2:13 Uriɣ-awen ay ibabaten, axaṭer tesnem win yellan si tazwara. Uriɣ-awen ay ilmeẓyen, axaṭer tɣelbem amcum. Akken i wen-d-nniɣ yakan ay ilmeẓyen, uriɣ-awen axaṭer tesnem Baba Ṛebbi.
2:14 Uriɣ-awen ay ibabaten, axaṭer tesnem win yellan si tazwara. Uriɣ-awen ay ilmeẓyen, axaṭer tǧehdem, awal n Sidi Ṛebbi yezdeɣ deg-wen yerna tɣelbem amcum.
2:15 Ur ḥemmlet ara ddunit d wayen yellan deg-s. Ma yella walebɛaḍ ihemmel ddunit, leḥmala n baba Ṛebbi ur telli ara deg-s ;
2:16 axaṭer ayen akk yellan di ddunit, lebɣi n tnefsit, ṭṭmeɛ di kra n wayen i gɛeǧben i wallen akk-d zzux i d ițekken si cci n ddunit, mačči s ɣuṛ Baba Ṛebbi i d-kkan lameɛna si ddunit.
2:17 Ddunit d wayen yellan deg-s ad iɛeddi, kullec ad ikfu ; ma d win ixeddmen lebɣi n Sidi Ṛebbi ad yidir i dayem.
2:18 Ay arrac imeẓyanen, ț-țaswiɛt taneggarut ; am akken teslam belli aɛdaw n Lmasiḥ iteddu-d, atan tura aṭas n yeɛdawen n Lmasiḥ i d-ibanen ; s wakka ara neɛqel belli d lweqt aneggaru.
2:19 Sṭaxṛen fell-aɣ axaṭer ur llin ara seg-neɣ ; lemmer llin seg-neɣ, tili qqimen yid-nneɣ ; ṭṭaxṛen fell-aneɣ iwakken a d-iban belli ur llin ara seg-neɣ.
2:20 Ma d kunwi, yesmar-ed fell awen Lmasiḥ Ṛṛuḥ iqedsen, yerna tessnem akk tideț.
2:21 Uriɣ-awen mačči imi ur tessinem ara tideț, lameɛna imi ț-tesnem axaṭer ulac lekdeb i d itekken si tideț.
2:22 Anwa i d akeddab anagar win inekkṛen belli Ɛisa d Lmasiḥ. Aɛdaw n Lmasiḥ, d winna i gnekkṛen Baba Ṛebbi akk-d Mmi-s.
2:23 Win ara inekṛen Mmi-s n Ṛebbi yenkeṛ daɣen Baba Ṛebbi, ma d win iqeblen Mmi-s n Ṛebbi yeqbel Baba Ṛebbi.
2:24 Ma d kunwi, ayen teslam si tazwara ilaq aț-țeṭṭfem deg-s ; ma yella tjemɛem-t deg ulawen-nwen, ula d kunwi aț-țilim di tdukkli akk-d Baba Ṛebbi d Mmi-s.
2:25 Atan lweɛd i ɣ-d-ifka Lmasiḥ : ț-țudert yețdumun.
2:26 Uriɣ-awen ayagi ɣef wid yețnadin a kkun-ɣuṛṛen.
2:27 Ma d kunwi, Ṛṛuḥ iqedsen i d-yesmar fell-awen Lmasiḥ yezga deg-wen, ur teḥwaǧem ara win ara kkun-islemden ; axaṭer d Ṛṛuḥ iqedsen i d-immaren fell-awen i kkun-isselmaden. Ayen i wen-yesselmad ț-țideț, ur yeskiddib ara. Sṭfet ihi di Lmasiḥ am akken i wen-t-isselmed Ṛṛuḥ iqedsen.
2:28 Ihi tura ay arrac imeẓyanen ṭṭfet di Lmasiḥ iwakken asm'ara d-iban a nesɛu lețkal, ur nțeffer ara fell-as si lḥecma ass n tuɣalin-is.
2:29 Imi teẓram belli Lmasiḥ d aḥeqqi, ilaq aț-țeẓrem daɣen kra n win ixeddmen lḥeqq s ɣuṛ-es i d-ikka.
3:1 Walit acḥal i ɣ-iḥemmel Baba Ṛebbi, armi nețțusemma d arraw-is ! yerna ț-țideț d arraw-is i nella. Ddunit ur aɣ-teɛqil ara d arraw n Ṛebbi imi ur tessin ara Sidi Ṛebbi.
3:2 A wid eɛzizen, aql-aɣ tura d arraw n Ṛebbi, ayen akken ara nuɣal werɛad i d-yedṛi, lameɛna neẓra belli m'ara d-yedṛu, a nili am nețța, axaṭer a t-nwali akken yella.
3:3 Kra n win yessaramen deg-s ad yeṣfu akken yeṣfa Lmasiḥ.
3:4 Kra n win idenben yerẓa ccariɛa n Sidi Ṛebbi, axaṭer ddnub ț-țaṛuẓi n ccariɛa.
3:5 Teẓram belli Lmasiḥ yusa-d iwakken ad ikkes ddnub nețța ur nesɛi ddnub.
3:6 Kra n win yeṭṭfen deg-s ixeṭṭu i ddnub ; kra n win yețɛicin di ddnub ur t-iwala ur t-yessin.
3:7 Ay arrac imeẓyanen, ɣuṛ-wat win ara kkun-iɣuṛṛen. Win iteddun s lḥeqq d aḥeqqi akken yella Sidna Ɛisa d aḥeqqi.
3:8 Win yețɛicin di ddnub yedda d Cciṭan, axaṭer d nețța i d amednub amezwaru. Ɣef ddemma n wayagi i d-yusa Mmi-s n Ṛebbi iwakken ad yessenger lecɣal n Cciṭan.
3:9 Kra n wid yellan d arraw n Ṛebbi ur țɛicin ara di ddnub, axaṭer tudert i d-itekken s ɣuṛ Sidi Ṛebbi tella deg-sen ; ur zmiren ara ad ɛicen di ddnub imi s ɣuṛ Ṛebbi i d-ɛawden talalit.
3:10 Atah wayen i d-ițbegginen lxilaf yellan ger warraw n Sidi Ṛebbi d wid n Cciṭan : kra n win ur nteddu ara s lḥeqq neɣ ur nḥemmel ara gma-s ur yelli ara si tarwa n Sidi Ṛebbi.
3:11 Atan lameṛ i wumi teslam si tazwara : ilaq a nemyeḥmal wway gar-aneɣ.
3:12 Mačči am Kahin yellan d amcum yenɣa gma-s, yezla-t axaṭer nețța lecɣal-is diri-ten, ma d gma-s iteddu s lḥeqq. f+
3:13 Ur wehhmet ara ay atmaten ma yella keṛhen-kkun wat ddunit.
3:14 Nukni nɛedda-d si lmut ɣer tudert axaṭer nḥemmel atmaten. Win ur nḥemmel ara, mazal-it di lmut.
3:15 Kra n win ikeṛhen gma-s d aqettal, yerna teẓram belli win ineqqen, ulac deg-s tudert n dayem.
3:16 Leḥmala n tideț, nessen-iț s Ɛisa Lmasiḥ yefkan tudert-is fell-aneɣ. Ilaq-aɣ ula d nukni, a nefk tudert nneɣ ɣef watmaten-nneɣ.
3:17 Ma yella walebɛaḍ yesɛan cci, iwala gma-s di lexṣaṣ ur d-iḥunn ara fell-as, amek ara tezdeɣ leḥmala n Sidi Ṛebbi deg wul-is.
3:18 Ay arrac imeẓyanen, ur ḥemmlet ara s wawal kan d yiles aẓidan, lameɛna leḥmala n tideț a d-tban s lecɣal-nwen.
3:19 S wakka ara nẓer belli di tideț i nella, yerna ad yethedden wul-nneɣ zdat Sidi Ṛebbi,
3:20 ɣas yesseḍlem-aɣ wul-nneɣ : Sidi Ṛebbi sennig wul nneɣ i gella yerna yeẓra kullec.
3:21 A wid eɛzizen, ma yella ur aɣ-isseḍlem ara wul-nneɣ, nesɛa lețkal zdat Sidi Ṛebbi.
3:22 Kra n wayen ara nessuter, ițțak-aɣ-t-id axaṭer neḥrez lumuṛat-is yerna nxeddem lebɣi-s.
3:23 Atan wayen i ɣ-d-yumeṛ : a namen s yisem n Mmi-s Ɛisa Lmasiḥ yerna a nemyeḥmal wway gar-aneɣ am akken yella di lameṛ i ɣ-d-yefka. f+
3:24 Win yețțaṭṭafen di Sidi Ṛebbi, iḥerzen lumuṛat-is, Sidi Ṛebbi yețțili deg wul-is ; yerna a neɛqel belli Sidi Ṛebbi yella deg ul-nneɣ s Ṛṛuḥ iqedsen i ɣ-d-yefka.
4:1 A wid eɛzizen, ḥadret iman-nwen ɣef kra n win ara wen-d-yinin heddṛeɣ s Ṛṛuḥ n Sidi Ṛebbi, lameɛna jeṛṛbet-țen iwakken aț-țeẓrem ma yella s ɣuṛ Sidi Ṛebbi i d-kkan axaṭer, aṭas n lenbiya n lekdeb i gellan di ddunit.
4:2 Atan wamek ara tɛeqlem ma yella yiwen yesɛa Ṛṛuḥ n Sidi Ṛebbi : kra n win ara icehden belli Ɛisa Lmasiḥ yusa-d ɣer ddunit s ṣṣifa n wemdan, s ɣuṛ Sidi Ṛebbi i d-yusa.
4:3 Ma d win ara inekkṛen ayagi ɣef Sidna Ɛisa, mačči s ɣuṛ Ṛebbi i d-yekka lameɛna yekka-d si Ṛṛuḥ n weɛdaw n Lmasiḥ i ɣef teslam a d-yas ɣer ddunit, atan tura yella yakan di ddunit.
4:4 Kunwi ay arrac imeẓyanen, d arraw n Sidi Ṛebbi i tellam, tɣelbem wid yesselmaden lekdeb, axaṭer Ṛṛuḥ yellan deg-wen yugar win yellan di ddunit.
4:5 Nutni n ddunit, daymi i țmeslayen s lɛeqliya n wat ddunit, yerna at ddunit smeḥsisen-asen.
4:6 Nukni d ayla n Sidi Ṛebbi ; win yebɣan ad yissin Sidi Ṛebbi yesmeḥsis-aɣ-d ; win ur nelli ara n Sidi Ṛebbi ur a ɣ-d-ismeḥsis ara : s wakka ara neɛqel Ṛṛuḥ n tideț akk-d Ṛṛuḥ n lekdeb.
4:7 A wid eɛzizen, ilaq a nemyeḥmal wway gar-aneɣ axaṭer Sidi Ṛebbi s yiman-is, d leḥmala ; kra n wid yesɛan leḥmala deg ulawen-nsen, d arraw n Sidi Ṛebbi i llan yerna ssnen Sidi Ṛebbi.
4:8 Kra n win ur nesɛi ara leḥmala deg wul-is ur yessin ara Sidi Ṛebbi, axaṭer leḥmala s ɣuṛ-es i d-tekk.
4:9 Atah wamek i d-isban Sidi Ṛebbi belli iḥemmel-aɣ : Sidi Ṛebbi iceggeɛ-ed Mmi-s awḥid ɣer ddunit iwakken yis a nesɛu tudert.
4:10 Ațah d acu i d leḥmala : mačči d nukni i gḥemmlen Sidi Ṛebbi lameɛna d nețța i ɣ-iḥemmlen armi i d iceggeɛ Mmi-s ad yefk iman-is d asfel i leɛfu n ddnubat-nneɣ.
4:11 A wid eɛzizen, ma yella Sidi Ṛebbi iḥemmel-aɣ annect-agi, ilaq ula d nukni a nemyeḥmal wway gar-aneɣ.
4:12 Ulac win iwalan Sidi Ṛebbi s wallen-is, meɛna ma yella nemyeḥmal wway gar-aneɣ, Baba Ṛebbi yețțili deg-nneɣ, leḥmala-s tețban-ed deg-nneɣ.
4:13 Atah wamek ara neɛqel nukni nețțili deg-s nețța yețțili deg-nneɣ : imi i ɣ-d-yefka Ṛṛuḥ-ines.
4:14 Nukni s yiman-nneɣ netɛeǧǧeb deg-s, daymi nezmer a d-neched belli Baba-tneɣ Ṛebbi iceggeɛ-ed Mmi-s, i leslak n ddunit.
4:15 Kra n win ara icehden belli Ɛisa d Mmi-s n Ṛebbi, Ṛebbi ad yețțili deg wul-is, nețța ad iṭṭef di Sidi Ṛebbi.
4:16 Nukni nessen leḥmala i ɣ-iḥemmel Sidi Ṛebbi, yerna numen yis. Sidi Ṛebbi, d leḥmala ; win yesɛan leḥmala deg wul-is yeṭṭef di Sidi Ṛebbi, Sidi Ṛebbi yezdeɣ deg ul-is.
4:17 Ma yella tennekmal leḥmala deg ulawen-nneɣ, a nesɛu lețkal i wass n lḥisab, axaṭer ayen yețɛeddin fell-aɣ di ddunit-a, d ayen yesɛedda Lmasiḥ s yiman-is.
4:18 Win yesɛan leḥmala n tideț ur t-tkeččem ara tugdi ; leḥmala n tideț tessufuɣ tugdi, axaṭer tugdi tețțas-ed si lxuf n lɛiqab, win yețɛicin di tugdi werɛad yessaweḍ ɣer leḥmala n tideț.
4:19 Ma d nukni, nḥemmel Sidi Ṛebbi axaṭer d nețța i ɣ-iḥemmlen d amezwaru.
4:20 Kra n win yeqqaṛen : ḥemmleɣ Sidi Ṛebbi yili yekṛeh gma-s, d akeddab, axaṭer win ur nḥemmel ara gma-s i gețwali, ur izmir ara ad iḥemmel Sidi Ṛebbi ur yețwali ara.
4:21 Atan ihi lameṛ i ɣ-d-iǧǧa Lmasiḥ : win iḥemmlen Sidi Ṛebbi ad iḥemmel daɣen gma-s. f+
5:1 Kra n wid yumnen belli d Ɛisa i d Lmasiḥ, uɣalen d arraw n Ṛebbi ; daɣen wid iḥemmlen Baba Ṛebbi, ḥemmlen ula d arraw-is.
5:2 Atah wamek ara nẓer belli nḥemmel arraw n Ṛebbi : ma nḥemmel Sidi Ṛebbi yerna nxeddem lumuṛat-is.
5:3 Axaṭer ma nḥemmel Sidi Ṛebbi ilaq a neḥrez lumuṛat-is ; lumuṛat-is ur ẓẓayit ara,
5:4 axaṭer arraw n Sidi Ṛebbi ɣelben ddunit, ayen s wacu i neɣleb ddunit, d liman-nneɣ di Sidna Ɛisa.
5:5 Anwa i gɣelben ddunit ? D wid yumnen belli Ɛisa d Mmi-s n Ṛebbi.
5:6 Ɛisa Lmasiḥ, d win akken i d-yusan ɣer ddunit s waman d idammen, mačči kan s waman n weɣḍas-is lameɛna s waman akk-d idammen-is yuzzlen mi gemmut fell-aneɣ ; yerna d Ṛṛuḥ iqedsen i d-icehden fell-as axaṭer Ṛṛuḥ iqedsen, d Ṛṛuḥ n tideț.
5:7 Ṛṛuḥ iqedsen, aman d idammen, di tlata yid-sen beggnen-d tideț-agi.
5:9 Ma yella cchada n yemdanen tețwaqbel, cchada n Sidi Ṛebbi tugar tin n yemdanen ; axaṭer d Sidi Ṛebbi s yiman-is i d-icehden ɣef Mmi-s.
5:10 Win yumnen s Mmi-s n Ṛebbi, yesɛa țbut deg wul-is, ma d win ur numin ara, yerra Sidi Ṛebbi d akeddab imi ur yumin ara s wayen i d-iched Ṛebbi ɣef Mmi-s.
5:11 Cchada-yagi ț-țudert n dayem i ɣ-d-yefka Sidi Ṛebbi, tudert-agi di Mmi-s i tella.
5:12 Win yumnen s Mmi-s n Ṛebbi yesɛa tudert ; win ur numin ara s Mmi-s n Ṛebbi ur yesɛi ara tudert.
5:13 Ayagi uriɣ-awen-t-id iwakken aț-țeẓrem belli tesɛam tudert n ṣṣeḥ yețdumun, kunwi yumnen s Mmi-s n Ṛebbi.
5:14 Tura atah lețkal i nesɛa ɣuṛ-es : ma nessuter-as kra yellan di lebɣi-s, yețḥessis-aɣ-d ;
5:15 ma yella neẓra belli yețḥessis-aɣ-d, kra n wayen ara s nessuter, neḥsa belli yewweḍ-aɣ-d.
5:16 Ma yella win yeẓran gma-s yedneb yili ddnub-is ur yețțawi ara ɣer lmut, ilaq ad yedɛu ɣer Sidi Ṛebbi, nețța a s-d-yefk tudert ; nniɣ-ed ayagi ɣef wid ixeddmen ddnub ur nețțawi ara ɣer lmut. Yella ddnub yețțawin ɣer lmut lameɛna mačči ɣef wid ixeddmen ddnub-agi i wen-d-nniɣ aț-țedɛum.
5:17 Kra yellan d lbaṭel, d ddnub, meɛna llan ddnubat ur nețțawi ara ɣer lmut.
5:18 Neẓra belli kra n wid yellan d arraw n Sidi Ṛebbi ur țɛicin ara di ddnub ; meɛna Mmi-s n Ṛebbi yețɛassa fell-asen yerna Cciṭan ur yezmir ara a ten-yennal.
5:19 Neẓra belli d arraw n Sidi Ṛebbi i nella, ma d ddunit teɣli ger ifassen n wemcum.
5:20 Neẓra daɣen Mmi-s n Ṛebbi yusa-d ɣer ddunit yefka-yaɣ-d lefhama s wayes ara nissin Ṛebbi n țideț. Deg-s i neṭṭef s yisem n Mmi-s Ɛisa Lmasiḥ ; d nețța i d Ṛebbi n ṣṣeḥ, i ț-țudert yețdumun.
5:21 Ay ilmeẓyen, ḥadret aț-țɛebdem iṛebbiten n lekdeb.


text:
Carl Gustav Jung
Carl Gustav Jung, d amsekliseḍ, d amusnaw n Tiklisent n tmurt n Swis. Yura aṭas n idlisen af Tiklisent s tutlayt talmanit. Ilul ass n le 26 yulyu 1875 di 'Kesswil', taɣiwant tamecṭuḥt n Swis. Imut ass 6 yunyu 1961 di 'Küsnacht' di Swis.
Mi yeɣra deg uɣerbaz n 'Bâle', i kemel taɣuri n tmejjayt d tiklisent. Di 1907, imlal d umusnaw n tiklisent Sigmund Freud, i tyugaren s 19 isegasen. D timlilit i bedlen amecwar-is di tusna n tiklisent. Di 1912, ur mesfhamen ara af kra n tɣawsiwin n tiklisent n Freud.
Di 1920, iruḥ ar tafriqt ugafa ilmend unadi ines.


text:
Amdeɣ
Amdeɣ:
D ameddur yzzegret af ak imedduren di amudu,nana nnes win tussna d Giraffa camelopardis ; maona nnes alvem yemnaqqeï, d nit d ameddur afriqi ul yella vas di Tafriqt.
D ameddur:[beddel]
Yttig 900 kg;d 18 n Iäaren n tzegrti,amdev vres 7 n tekrimin di iri nnes zund tyin tiffit,d sisen Afgan; ul n Amdev d ameqqur ymul,yttig 11kg, Ynejjem ayäux 16 n igalunen n idemmen di tmennawt, ami ul aynejjem ayäux saha, idemmen ul anejjmen adalin zeng tanzzavt, bac ayaweä an ivef wili yeboad 10 n iäaren, Warid widaji dis guda n iãemmamen, d islamen yin idemmen bac aybïïa aïïar n idemmen an allel, ami ayig ivef nnes af tamurt, nev asisar tamazzurt tmeqrant; ami taona atessu nev atetc s tamurt, tukrumt nnes d tezzegret ymul dav ttemmar iäarn nnes yin zdat(niten zzgerten af yin deffer) ami ayehwa bac ayessu, Ami yttazzel ayesmus iäarn nnes s ljiht udjut di akud udjun;d nitet tettazzel fisao; di tazzla patta ayyes ul ynejjem atyaweä,maca acku turawin nnes d tmeckanin dav ul ynajjem ayazzel ymul;
Utcu nnes[beddel]
Amdev ynejjem ayetc 68 kg n tefray di ass udjun; utcu nnes d tefray s zeng n tmeddak n Akasya, ttawäas acku ivef nnes ytoalla , d iles nnes yezzgret an 18 n buãat Ntejjem aysired udem nnes s iles nnes s ibexxac; Asemru d tarwa: Akud n asemru 14-15 n iyyuren, atur tarwa udjun,d nitet tturu d nitet tbeddu, ayahwa af tamurt ayig ïïul nnes 1.8 m, ammaïu n akud aymmus, d ayzmem s tiffit n yemmi nnes aseggas yemda,defr ammaïu n imlasen ayetc tefray n tmeddak,d amckan yteïïeã did n yemmi nnes ,atpaä s imedduren yiäen zund izammen d ivilasen d iäan ifriqeyyen;
Tussnayin af Amdeɣ:[beddel]
Ul ɣres ssut ,maca imessanen ugzen es versen sadu-ssut, Awtem ayawä di 4 n iseggasen, d tawtemt di 3 n iseggasen Içri d islay qwan ymul Ttazzl an 48 km di tmengult Yttedder 20-25 n iseggasen d yttazä an28 di akfal vres akud n aïïaã ytgezzel af imedduren yiäen 20 n tmennawin an 2 n tmenglin ak ass


text:
Apuleius
Afulay (s tefṛansist Apulée) d amyaru amaziY ilulen ger issugasen 123-125 di, Madur iwumi qqaren ass a Mdaruc, ur isggug (ur ibɛid) ara ɣef Souk Ahras.
Yiwen ur yezri acu n usseggas i deg imut akeyya, (ahat assegas 170).
Tameddurt[beddel]
tawacult n Afulay tella d tamerkantit. ɣas akken Afulay yella d aruman s yedles, yr yettu ara izuran is ifriken almi i d yenna netta d amaziY. d acawi 'numid'
Ayen yura[beddel]
ɣas d amaziY, Apuleius yura s talatinit, atas ungalen. Win it wesenen
- Aɣyul n w'ureɣ (n dheb) (L'Âne d'or) d win it wesenen.
- Yella daɣ Florida anda yura xilla (aṭṭas, ayendin) n fettu d isaragen.


text:
Azawax
Azawax d aqejjun yettidiren di tama n tefriqt ugafa, yekkad y isem Azawax seg awal Azewwax (Tamaziɣt): win yettzuxun acku ṣenf agi n iqejjan d win iḥemlen ad isken iman-is. yettidir deg unẓul n tefriqt ugafa, ɣur itargiyen di tama n Mali, Nijer, Burkina faṣu ..., ssawalen-as deɣen Sellugi Atargi.
Amezruy[beddel]
Yella di temnaṭ n Saḥel "anẓul tefriqt ugafa" si zik, ibaned di Tuṛuft deg segwasen n 1970. Asegwas 1981, amqun agraYlan n teYri n iqejjan (FCI) tga azal i y Iri Azawax. Di tdra, Aqejjun agi yella yettwaxdem iw gmer, arured ines iwulem iw ḍfer n waniren d yefrax. Cvaḥa ines teǧǧat daYen ad yili d aywal n tamunt. Isem "Azawax" yekkad seg tmaziYt "azuwax" yellan di teqbaylit.
Asekkil[beddel]
Fsus yarna d amegraw, d aywal izemren ad y aazel iman-is, abaada Yef ibaṛṛaniyen. ur yettqellib ara Yef usilef. D addfut yarna d apelfaf, ilaq-as usaYad aṣebri